Red book – Page 2 – ekolog\nFriday December 27th, 2019 Thursday December 26th, 2019\nMonday December 16th, 2019 Saturday December 14th, 2019\nҚУМ МУШУГИ Тарқалиши Қизилқум чўлининг қумли массивлари (Ёмонқум, Оқбайтал, Таспен ва бошқалар), Сандиқли, Кеммирекқум ва Каттақум. Устюртда қумлоқ жойларда учрайди. Ўзбекистонда тур ареалининг шимолий қисми жойлашган. Ўзбекистондан ташқарида: Қозоғистон, Туркманистон. Африка, Уммон, Эрон, Яқин Шарқ (Ироқ, Иордания, Сурия), Жануби-ғарбий Осиё (Қувайт, Бирлашган Араб Амирликлари) ва Саудия Арабистонида – бошқа кенжа турлари. Яшаш жойлари Ярим мустаҳкамлашган, мустаҳкамлашган паст-баланд қумлар. Сони XX асрнинг 60-йилларигача кўп бўлган, кейин эса сони кескин камайиб кетган. 1980-йилларда саноқли даражада учрагани қайд қилинади: Қизилқум чўлининг марказий ва […]\nҚор қоплони (Panthera uncia) мушуксимонлар оиласига кирувчи йирик ёввойи сут эмизувчи бўлиб, Шимолий ва Марказий Осиё ҳамда Ҳималай тоғларида яшайди. Қор қоплони Табиатни муҳофаза қилиш халқаро иттифоқининг Қизил рўйхати ва у учрайдиган барча мамлакатларнинг Қизил китобларига киритилган бўлиб, йўқолиш хавфи юқори бўлган йиртқич ҳайвон сифатида баҳоланади. Ўзбекистонда бу ҳайвон яшайдиган ҳудудларнинг умумий майдони 10000 км² ёки глобал майдоннинг 0,36 фоизига тенг. Қор қоплони Ғарбий Тян-Шаннинг Чотқол, Пскент, Угам ва Курамин тоғ тизмалари, шунингдек Помир-Олой тоғ тизимининг Ғиссор, Туркестон, Зарафшон тоғ тизмаларида яшайди. Ўзбекистонда […]\nҚОРАБОШ БАЛИҚЧИ Мақоми 2(VU:D): Заиф, қисқариб бораётган, учиб ўтувчи тур. ТМХИ Қизил рўйхатига киритилган [LC]. Тарқалиши Орол денгизи ороллари, Жанубий Оролбўйи (ўтмишда уялаш); текисликдаги сув ҳавзалари (учиб ўтиш), Сирдарё ва Амударёнинг ўрта оқимлари (қишлаш). Ўзбекистондан ташқарида: Қрим, Кавказолди, Каспийбўйи, Қозоғистон, Мўғулистон (уялаш); Шимолий Африка, Каспийбўйи, жанубий Қозоғистон, Ҳиндистон, Fарбий, Ўрта ва Жануби-шарқий Осиё (қишлаш). Яшаш жойлари Текисликдаги шўр кўлларнинг орол ва қирғоқлари (уялаш), йирик сув ҳавзалари балиқ кўпайтириш ҳовузлари (учиб ўтиш, қишлаш). Сони Илгари учраши одатий эди. Орол денгизи оролларида […]\nWednesday December 11th, 2019 Wednesday December 11th, 2019\nОҚ ТУРНА Мақоми 1(CR): Бутунлай йўқ бўлиб кетиш арафасида турган учиб ўтувчи тур. ТМХИ Қизил рўйхатига киритилган [CR]. Тарқалиши Келес, Ангрен дарёси қуйи қисмлари; Сирдарё (Чиноз шаҳри яқинида), Айдаркўл, Каттақўрғон сув омбори, Амударёнинг ўрта оқими, Белтоғ атрофлари, Марказий Қизилқумнинг Қозоғистон билан чегарадош ҳудудлари. Ўзбекистондан ташқарида: Fарбий (Обь дарёси қуйи қисми) ва Шарқий Сибирь шимоли (уялаш); Эрон, Ҳиндистон ва Хитой (қишлаш). Яшаш жойлари Дарё ва кўллар қирғоқлари. Сони Йўқ бўлиб бораётган Обь популяциясининг (20 га яқин) бир неча донасигина (баъзан кулранг […]\nTuesday December 10th, 2019 Monday December 9th, 2019\nҚисқача тавсифи Бўйи 15–20 см, попуксимон илдизли, кўп йиллик ўт. Илдизпоя бўғзидан чиққан қўнғир барглари қисқа, бир нечта поялар ўсиб чиқади. Новдалари сершох, сербарг. Барглари патсимон бўлинган, юпқа, майда. Гуллари йирик, якка-якка, тўқ сариқ рангли. Меваси юпқа илмоқсимон учли, хиёл қайрилган. Май ойида гуллаб, меваси июль–август ойларида етилади. Тарқалиши Тошкент вилояти: Чотқол тизмасида – Паркент, Заркент қишлоқлари атрофларида, Сўқоқсой, Бошқизилсой ва Келинчаксойда; Қурама тизмасида – Қамчиқ довонида тарқалган. Ўсиш шароити Тоғларнинг юқори қисмидаги тошли, шағалли, майда жинс тупроқларда ва қояларда […]\nҚорақалпоғистон Республикаси Қoраўзак тумани ИИБ ходимлари томонидан Экология ва атроф- муҳитни ҳимоя қилиш қўмитаси давлат инспекторлари билaн ўтказилган рейд давомида Қoраўзак тумани “Қойбақ” ОФЙ ҳудудида фуқаролар Ж.М. ва Қ.А. томонида жорий йилнинг 8-декабрь күни соат 02:30 чамасида давлат рақами 95 948 АА бўлган автомобиль орқали умумий баҳоси 5 млн 600 минг сўмлик “Қизил китоб”га киритилган саксовул ўсимлигини олиб кетишаётганда ушлашди. Суриштурув давомида фуқаролар Беруний тумани “Шимом” ОФЙда яшаши маълум бўлди. Қонунбузарларга Ўзбекистон Республикаси Маъмурий жавобгарлик тўғрисидаги кодексининг тегишли моддаси билан жарима тайинланди. […]\nFriday November 29th, 2019 Thursday November 28th, 2019\nЗаиф табиатдан камёб, мозаик тарқалган кенжа тур. Ғарбий Тяньшан, Ғарбий Помир Олой тоғларида истиқомат қилади. 1970 йилларда 220 та ҳисобга олинган, ҳозирда сони 150 тадан кам. Кўплари Ҳисор, Чотқол, Зомин қўриқхоналарида яшайди. Март-октябрда кўпинча эрталаб ва кечки пайтлари фаол, уяларига беркинади ва уша ерда қишлайди. Май-июнда жуфтлашади. Икки йилда бир марта – январ-февралда – болалайди (1-3). Болалари март-апрелда уясидан чиқади, 3-4 ёшида жинсий вояга етади. Мевалар, илдизлар, баъзан сутэмизувчилар, ҳашаротлар, ўлаксалар билан озиқланади. 30 йилгача яшайди. Асосан браконьерлар томонидан овланиши […]\nҚуйи Амударё биосфера резерватига туташ Урганч-Нукус трассасида “Lacetti” русумли автомашина Ўзбекистон Қизил китобига киритилган Бухоро буғуси –Хонгулни уриб кетган. Қуйи Амударё биосфера резервати Урганч-Нукус трассасида бўйлаб чўзилиб кетган. Албатта биосфера резервати очиқ ҳудуд ва унда яшайдиган ҳайвонлар бевосита овқат излаб, ҳудуд чегарасидан чиқиш ҳолатлари жуда кўп. Аммо айрим ҳайдовчилар йўл четига ёввойи ҳайвонлар ўтиши мумкин деган йўл белгилари қўйилганига қарамай, тезликни пасайтиришмайди. Натижада кўплаб Қизил китобга киритилган ноёб жониворлар машина ғилдираклари остида халок бўлишади. 🍀Каналимизга уланинг👇 https//t.me.ekologuz\nЎзбекистон Республикаси Экология ва атроф-муҳитни муҳофаза қилиш давлат қўмитаси ахборот хизматининг Қашқадарё вилоятида Ўзбекистон Республикаси Қизил китобига киритилган қўнғир айиқнинг ўлдирилиши юзасидан изоҳ берди. Унга кўра Қўмитанинг Қашқадарё вилояти бошқармаси томонидан ижтимоий тармоқларда “Чироқчи туман Бешчашма қишлоғида ИЖ русумидаги ов милтиғи билан Ўзбекистон Қизил китобига киритилган қўнғир айиқ отиб ўлдирилди” сарлавҳаси остидаги видео лавҳа юзасидан ўрганиш ўтказилди. Мазкур видео лавҳада исми шарифи тилга олинган “Нуробод” маҳалла фуқаролар йиғинида истиқомат қилувчи фуқаро Ботиров Сайдулло билан суҳбат ўтказилганда ҳолат 2016 йил май […]\nTwitter ижтимоий тармоғида @gafurovskiy.95 саҳифасига Қизил китобга киритилган оққушни овлагани ва бошқа ўлжаларини кўз-кўз қилиб, ўзини “қаҳрамон” кўрсатиб, саҳифага жойлаштирган. Бундан сал олдин Инстаграмда андижонлик “қаҳрамон” Қизил китобга киритилган стерх-оқ турнани отиб, ўлжасини кўз-кўз қилиб, ўз саҳифасига жойлаштирган эди. Аммо у жазосиз қолди, оқибатда қизилкитобхўр овчилар сони кўпаймоқда. Фикримизча, уларни топиш қийин бўлмайди. Албатта уларни жазога тортиш зарур. Буни мутасадди ташкилотлардан, прокуратура органларидан илтимос қилиб қолар эдик. Зора бу кейин бошқаларга ўрнак бўлиб, ноёб қуш ва жониворларни отишдан олдин, сал […]\nTuesday October 1st, 2019 Friday September 27th, 2019\nЁввойи анжир тутдошлар оиласига мансуб ўсимлик бўлиб, Ўрта Осиёдаги ниҳоятда камёб, ареали ажралган тур саналади. Сурхондарё вилоятининг Ҳисор тизмасида, Сангардак ва Тўпаланг дарёлари ҳавзаларининг тош-шағалли тупроқларида ўсади. Ўзбекистондан ташқарида Тожикистон ва Туркманистонда ҳам ўсиши маълум. Ёввойи анжир бўйи 5-8 м га етадиган дарахт ҳисобланади. Барглари 3-5 бўлакли бўлиб, пастки томони туклилиги билан ажралиб туради. Кетма-кет, яъни, навбат билан жойлашган барглари қўлтиғида тўпгули биттадан жойлашган. Дарахтнинг банди қисқа бўлиб, мевасининг кўриниши худди нокни эслатади. Бир йилда икки-уч мартагача ҳосил беради. Апрель […]\nSaturday September 28th, 2019 Friday September 27th, 2019\n“Қора китоб”дан Қизил китоб сари: Сариқамиш кўлининг атрофида ҳар хил ёввойи ҳайвонлар ва қушларни, хусусан, тўнғиз, тулки, қарсоқ, шоқол, бўрсиқ, бойқуш, бургутларни кўрдик. Шунингдек, бўриларнинг изларига ҳам дуч келиб турдик. Бизни ҳайратга солган нарса Устюртда қулон ва жайронлар тўдасининг мавжудлиги эди. Уларни тасвирга муҳрлаш учун автотранспортда изидан қувиб кадр олишга муваффақ бўлдик. Биология фанлари доктори, профессор Светлана Мамбетуллаеванинг таъкидлашича, қулонларнинг Қорақалпоғистонда қайта пайдо бўлиши ўта муҳим янгиликдир. Негаки, Устюрт кенгликларида туркман қулонлари ХХ асрнинг 30-йилларига келиб бутунлай қирилиб кетган эди. […]\nЕрларнинг ўзлаштирилиши, пестицидларнинг қўлланиши, одамлар томонидан таъқиб қилиниши турнинг камайиб кетишига олиб келмоқда.\nTuesday August 27th, 2019 Wednesday August 28th, 2019\nТабиатнинг энг нодир ва йўқолиб кетиш арафасида турган жайронларнинг ҳам оиласи ва болалари борлигини ҳаммамиз яхши биламизку нега бунга риоя этмаймиз, фуқаролар ов қилиши ва дам олиши учун ҳукуматимиз томонидан қатор қулайликлар яратишига ношукрлик қилиб ўз нафсини ҳамма нарсадан устун қўйган Қоракўл туманининг Жиғачи маҳалла фуқаролар йиғинида яшовчи фуқароларнинг бу ҳатти ҳаракатларига халқнинг ўзи боҳо берсин, наҳотки шу жониворни отиш уволлигини ҳамда жиноий жавобгарликка олиб келишини билмаган бўлсалар. Жорий йилнинг 24 августидан 25 августига ўтар кечаси 9204 ҳарбий қисм сафдорлари, […]\nFriday September 15th, 2017 Thursday November 15th, 2018


Украина шарқида ҳукумат кучлари айирмачиларга қарши ҳужумни кучайтирмоқда\nУкраина шарқида пайшанба куни ҳукумат қўшинлари билан россияпараст айирмачилар ўртасида яна жанглар рўй берди. Берлинда Европа Иттифоқи ва Россия ташқи ишлар вазирлари можарода сулҳ ўрнатиш масалаларини муҳокама қилишди. Айни пайтда Украинанинг ўзида янги мудофаа вазири ва бош штаб қўмондони лавозимларига янги шахслар тайинланди. Президент Петро Порошенко армияни “ўғри ва қаллоблар”дан тозалашини ваъда қилди.\nУкраина ҳукумати кучлари мамлакат шарқида россияпараст айирмачиларга қарши ҳужумларни давом эттирмоқда.\n10 кунлик сулҳ муддати ҳафта бошида тугаши ортидан 3 июль куни давом этган жанглар пайтида айирмачилар Россия билан чегарадаги ҳарбий постни ўққа тутди.\nУкраина чегара хизматининг маълум қилишича, Дольжанский чегара заставаси исёнчилар томонидан ўққа тутилгани оқибатида тўққиз нафар чегарачи жароҳатланган\nБу чегара постини бир неча кун аввал ҳукумат қўшинлари айирмачилардан қайтариб олишга муваффақ бўлган ва ҳарбий амалиёт қайта бошланганидан бери “илк ғалаба”, дея олқишланган эди.\nБошқа ҳодисада, Украина Мудофаа вазирлиги тарқатган баёнотга кўра, “террорчиларни” олиб кетаётган бешта юк машинаси йўқ қилинган.\nБаёнотда яна айтилишича, сўнгги 24 соат давомида исёнчилар ҳукумат қўшинларига қарашли назорат пунктларига қарши 16та ҳужум уюштирган. Талафотларга доир аниқ рақамлар берилгани йўқ.\nБерлинда 2 июль куни Украина, Россия, Германия ва Франция ташқи ишлар вазирлари яна сулҳ ўрнатиш уринишларини давом эттириш ва кечи билан 5 июль куни бу борада музокара бошлашга келишиб олишди.\nКелгусида ўрнатилиши мумкин бўлган ўт очишни тўхтатиш режими Европада Хавфсизлик ва ҳамкорлик ташкилоти томонидан мониторинг қилиниши кўзда тутилган.\nТўрт вазир барча томонлар зўравонликни тўхтатиши, гаровдагиларни озод қилиши ҳамда Украина билан Россия ўртасидаги чегара постлари ҳукумат қўшинлари назоратига қайтарилиши лозимлиги борасида ҳам қўшма баёнот беришди.\nГермания Ташқи ишлар вазири Франк-Вальтер Штайнмайер Берлинда бўлиб ўтган сўзлашувларни “конструктив”, дея баҳолади ва барча томонлар “ўз зиммасидаги масълуиятни яхши тушуниб олди”, дея қўшимча қилди.\n3 июль куни ўтказилган телефон конференциясида Франция Президенти Франсуа Олланд ва Германия Канцлери Ангела Меркель Россия Президенти Владимир Путиндан сулҳ ўрнатиш шартларини келишиб олишиш мақсадида 5 июлгача учрашув уюштиришда кўмаклашишни илтимос қилди.\nЕвропа етакчилари “президент Путиндан айирмачиларни музокараларга жалб қилиб, Украина ҳукумати билан муросага эришишлари масаласига аралашишни сўради”, дейилади Франция президенти маъмурияти эълон қилган баёнотда.\nКремль тақатган баёнотда Путин тинч аҳоли орасида талафотлар ва Россияга қочиб ўтган украиналик қочқинлар сони ошаётганидан “чуқур ташвиш” билдирди, дея таъкидланган.\nБу лавозимларга номзодларни Украина парламентида эълон қилган Порошенко “ўғри ва қаллоблар армиясини тозалаш”ни ваъда қилди.\n- Қуролли кучлар қатъийлиги ва професионаллигини жиддий тарзда оширмоғимиз лозим. Шунинг учун мен генерал-полковник Валерий Ҳелетейни янги мудофаа вазири ва Виктор Муженкони бош штаб бошлиғи лавозимига номзод қилиб кўрсатишга қарор қилдим,- деди президент Порошенко\nСобиқ полиция зобити Ҳелетей кўп йиллар давомида давлат амалдорларини қўриқлаш хизматида ишлаган. Муженко эса собиқ иттифоқ давридан бери армия сафида хизмат қилиб келади.\nПорошенко шунингдек, қишлоқ хўжалиги магнати ва Украинанинг энг бадавлат кишиларидан бири бўлган Юрий Косюкни президент маъмуриятида мудофаа масалалари билан шуғулланишга тайинлади.\nҲарбий раҳбариятга тайинланган мулозимлар парламент томонидан маъқулланди.


АҚШ нефть захиралари қисқариши ортидан нефть қимматлашмоқда\n11:45 / 04.08.2016\n4-август кунги савдоларда қора олтин нархи кўтарилмоқда. Бунга, АҚШ энергетика вазирлигининг мамлакатдаги бензин захираси сезиларли камайгани тўғрисидаги ахбороти сабаб бўлмоқда.\nТошкент вақти билан соат 9:44 да Brent русумли нефть аралашмасининг октябрь ойи фьючерси учун бир баррели 0,46 фоизга қимматлашиб, 43,30 долларга баҳоланди. WTI нефтининг бир баррели сентябрь ойи фьючерси учун 0,76 фоизга қимматлашган ва бир баррели 41,14 доллардан сотилган.\nАҚШ энергетика вазирлиги хабарига кўра, мамлакатдаги тижорий нефть захираси кутилмаганда 1,4 миллион баррелга ортиб, 522,5 миллион баррелга етган. Таҳлилчилар, бу рақамнинг пасайишини тахмин қилишган эди.\nШунга қарамай, сармоядорларнинг эътиборини бошқа ҳисобот тортган. Хусусан, АҚШдаги бензин захираси ўтган ҳафтада 3,3 миллион баррелга камайиб, 238,2 миллион баррелга тушган. Экспертлар эса, бу борада 0,2 миллион баррель қисқаришини айтишганди. Шунга кўра, кўплаб сармоядорларнинг АҚШдаги ёнилғи захираси кўплиги борасидаги хавотирлари ўз тасдиғини топмаган.\nнефть АҚШ нефть захиралари


22:27 22 Октябр 2019\n14:15 26.04.2019 Ҳавола олиш\nБир неча ҳафта илгари АҚШда ўз эгасини ўлдириб қўйган казуар зотли қуш аукционда сотилади.\nТОШКЕНТ, 26 апр – Sputnik. Бир неча ҳафта илгари АҚШда ўз эгасини ўлдириб қўйган казуар зотли қуш аукционда сотилади. Бу ҳақда The New York Times хабар қилмоқда.\nХабарда ёзилишича, қуш эгаси Марвин Ахоснинг сўнгги истаги казуарни тирик қолдириб, фермасида бўлган бошқа экзотик ҳайвонлар: лемур, Ара тўтиқушлари, Эму туяқуши, ўйинқароқ маймун ва юзлаб бошқа ҳайвонлар билан бирга аукционда сотиш бўлган.\nДастлабки хабарларга қараганда, Gulf Coast Livestock Auction аукциони якшанба куни, 28 апрель куни Мексика кўрфази соҳилида бўлиб ўтади.\nЭслатиб ўтамиз, аввалроқ АҚШда казуар зотли қуш ўз эгасини ўлдириб қўйгани ҳақида хабар қилган эдик. Бахтсиз ходиса Флорида штатида содир бўлган. Казуар қуши ўз эгаси 75 ёшли Марвин Ахосага ҳужум қилган. Йиртқич қуш Ахоса тўсатдан йиқилганда унга кучли зарба берган.\nМаълумот учун, казуар дунёда энг хавфли қуш сифатида Гиннесс рекордлар китобига киритилган. Бу қушнинг баландлиги икки метргача, оғирлиги эса 60 килога етиши мумкин. Қуш тирноғининг узунлиги 10 смгача бўлиши мумкин. Казуар ўзининг бақувват оёқлари билан жуда оғир зарба бериш имконига эга.


Сўнгги йилларда миллий қонунчилик хўжалик юритувчи субъектларга электрон ҳужжат айланишига, шу жумладан бошланғич бухгалтерия ҳужжатларини алмаштиришга имкон берувчи аниқ ўзгаришлар киритилган.\nМасалан, Солиқ кодексининг 222-моддасига киритилган ўзгартишларга кўра, электрон ҳужжат шаклида счет-фактураларни тузиш мумкин. Бошланғич бухгалтерия ҳужжатларини электрон шаклда тузиш ва тақдим этиш имконияти, шунингдек, «Бухгалтерия ҳисоби тўғрисида» ги қонунга (янги таҳрирда) мувофиқ келтирилган.\nЭслатиб ўтамиз, электрон ҳужжат айланиши тўғрисидаги қонун ҳужжатларига биноан электрон дастлабки ҳисоб-китоб ҳужжатлари қоғоз шаклидаги ҳужжатларга тенг ва бир хил қонуний кучга эга.\nБугунги кунда бир қатор маҳаллий ташкилотлар электрон воситачиларнинг мавқеини эгаллашга интилмоқда, бу эса, афсуски, мамлакатимизда ҳали тўлиқ ривожланмаган. Ушбу соҳани ривожлантириш учун, бизнинг фикримизча, контрагентларни одатий иш жараёни мураккаброқ эканлигини тушунтиришимиз керак. Баъзи бир жараёнлар (масалан, электрон ҳисоб-фактура билан ишлаш) ҳали мураккаброқ, аммо олинган тажриба, бухгалтерия ҳисоби ва молиявий ҳисобни автоматлаштиришнинг бошқа жиҳатлари билан боғлиқ бўлганидек, уларни соддалаштиради.\nИформатсион воситачилар томонидан тақдим этилаёткан тизимларни такомиллаштириш бу иш жараёниниг асосий қисимларидан биридир. Информацион воситачилат томонидан тақдим этилаёткан тизимлар ёрдамида электрон ахборот алмашув тизим мижозлари , ҳужжатларни юклаш, Электрон рақамли имзо билан тасдиқлаш ва ўз контрагентларига жўнатиш имкониятига эга бўладилар.\nШу нуқтаи назардан, Space Online Generation Ltd. томонидан ишлаб чиқилган ва мижозларига электрон ҳужжатларни яратиш, олиш, юбориш ва этказиб бериш, шу жумладан бухгалтерия ҳисоби “бошланғич” деб номланган “Faktura.uz” ахборот тизимидан фойдаланиш мумкин. “Faktura.uz” ахборот тизими “анъанавий” ҳужжатларни (счет-фактуралар, шартномалар ва бошқалар) электрон ҳужжат айланишидан ташқари, миллий валютада корпоратив пластик карталардан фойдаланган ҳолда товарларни тўлашда тўлов терминалларини текширишни автоматлаштириши мумкин. Бу эса бухгалтерларни ушбу операциялар учун қоғозларни текшириш ва сақлаш билан боғлиқ мунтазам ишлардан озод қилиш имконини беради.\nҲужжатларни этказиб бериш ва сақлаш барча асосий бухгалтерия ҳужжатлари учун аҳамиятлидир, бу фақат бирламчи бухгалтерия ҳужжатларига тенг бўлган корпоратив банк карталарини текшириш учун эмас. Шу билан бирга, электрон ҳужжатнинг барча комплекс хусусиятлари ва электрон ҳужжат айланишидан фойдаланиш мумкин бўлган афзалликлари ҳақида гапирганда, қуйидагиларга алоҳида эътибор қаратилади:\nЭлектрон архивнинг қоғозга нисбатан афзалликлари аниқ: серверларда ихчам сақлаш; ҳужжатларни сақлаш учун ижара ҳақи йўқлиги; сўровларни қидириш ва қайта ишлаш тезлиги; хавфсизлик;\nҲужжатларни бошқариш, барча кирувчи ва чиқувчи ҳужжатлар битта ҳужжатда – электрон ҳужжат айланиш тизимида сақланади, бу сизнинг иш юритиш жараёнини назорат қилиш ва ҳужжатларни йўқотмаслик имконини беради;\nҲужжатлар яратишда тежамкорлик. электрон ҳужжат айланиш тизимининг автоматлаштирилган тизимларида барча ҳужжатлар (намуналар, ҳисоботлар, ҳисобга олиш тизимига юклаш ва бошқалар) бир зумда амалга оширилади, вақт ва инсоний ресурсларни тежаш учун ушбу хизматдан фойдаланилади.\nАлбатта, бу имкониятлар ҳамамси эмас, хар бир ташкилот ўзи учун алоҳида қулайлик ва қўшимча имкониятлар топиши мумкин. Бироқ, бир нарса аниқ: бухгалетерия ҳисоб-китобларида ҳужжатларни электрон тарзда айрибошлаш унинг барча иштирокчилари учун фойдали.\nҲуқуқшунослик фанлари номзоди\n“Солиқ ва божхона янгиликлари” газетаси 2016 йил 29 ноябр.


Изтироб улғайтирган адиб | Ғафур Ғулом нашриёти\nТарихий манбаларга кўра, Фёдор Достоевский ота томондан дворянларга мансуб бўлиб, уларнинг мулки бўлмиш Достоево ерлари XVI-XVII асрларда ҳозирги Беларус республикаси ҳудудида жойлашган экан. Бу мулкий ерлар 1506 йилда буюк князь Фёдор Ярославич томонидан қилган хизматлари учун Данила Ртишевга тортиқ қилинган. Шундан кейин Ртишев\nва унинг авлодлари ўзларини Достоевский деб атай бошлашди.\nФёдор Михайлович Достоевский 1821 йилнинг октябрь ойида Москва шаҳрида таваллуд топди. У серфарзанд оиланинг иккинчи фарзанди эди. 1828 йилда Фёдор наслий дворян мақомини олди. Онаси тақводор аёл эди. У ҳар йили фарзандларини Троица Сергиев лаврига олиб борар, уларга “Кўҳна ва Янги ўгитларнинг бир юзу тўртта муқаддас воқеалари” китобини ўқишни ўргатарди. Кейинчалик ёзувчи “Ака-ука Карамазовлар” романида қария Зосимнинг болалиги ҳикоясида ушбу китоб ҳақида айтиб ўтган. Уларнинг уйларида Карамзин, Державин, Жуковский, Пушкин асарлари кўп мутолаа қилинарди. Достоевский улғайгач, Евангелие муқаддас китобини тили чиқиши билан ёд олганини эслайди. 1832 йилдан бошлаб, Достоевскийлар ёзни Тула губерниясидаги Даровое қишлоғида (отаси бу ерни сотиб олганди) ўтказишарди.\n1844 йилда Достоевский “Бечора одамлар” романи ғоясини ўйлаб қўйди. Унинг ҳамхонаси Григорович қўлёзмаларни Некрасовга етказди. Улар кечаси билан ухламай, “Бечора одамлар”ни ўқиб чиқишди. Тонг саҳарлаб Достоевский ҳузурига ошиқишди ва қалбларини чулғаб олган ҳиссиётларни улашишга ҳаракат қилишди.\n“Янги Гоголь туғилди!” дея Некрасов қўлёзмаларни Белинскийга топширди. У ҳам ўз навбатида “Ушбу роман рус ҳаётининг шу пайтгача ҳеч кимнинг ҳатто тушига кирмаган сир-асрорлари, феъл-атвори ва табиатини очиб берди”, дея асарни юқори баҳолади.\n1846 йилда Достоевский ака-ука Бекетовлар тўгарагига қатнай бошлайди. Бу ерда нафақат адабиётга доир, балки сиёсий масалалар ҳам муҳокама қилинарди. Бундай йиғинларга 1849 йил 23 апрель куни барҳам берилди. Ҳибсга олинганлар орасида Достоевский ҳам бор эди. Маҳбуслар Петропавловск қалъасига зиндонбанд қилинди. Дастлаб ўлимга маҳкум этилган Достоевскийнинг жазоси 4 йиллик сургун билан алмаштирилди. У дворянлик мақоми ва бор-будидан айрилди. Сургунда ашаддий каллакесар жиноятчилар қуршовида бўлган ёзувчи ўша пайтдаги руҳиятини қуйидагича тасвирлайди: “Сўз билан ифода этиб бўлмайдиган, чеки йўқ азобли кунлар… Ҳар бир дақиқа гўё асрга татирди… Руҳий изтироблар, ёлғизлик, соғинч, “ўз устимдан суд қилиш”, “ўтган ҳаётимни таҳлил қилиш”, тушкунлик ва ишончгача бўлган ҳиссиётларнинг мураккаб уйғунлашуви мени буюк тақдир соҳибига айлантирди…” Кейинчалик бундай “руҳий ҳолат” тажрибаси Достоевскийнинг “Ҳалокат уйидан ёзишмалар” (1860–1862) романининг биографик асоси бўлди.\n1854 йилда Достоевский аскар, 1855 йилда унтер-офицер, 1856 йилда прапоршик унвонларини олади. 1857 йилда у дворянлик мақомини тиклайди ва асарларини нашр эттириш ҳуқуқини олади. Сургунда бўлган Достоевский Қуръони каримни ўқийди, буюк файласуфлар И. Кант, Гегель асарлари билан танишади, физика, физиология фанларини, немис тилини мукаммал ўрганади. Фёдор Михайлович учун маҳаллий аҳолининг эшиклари доим очиқ эди. У ҳатто, ҳарбий губернатор уйининг азиз меҳмони бўлади. Жуда кўп дўст-биродарлар орттиради. Улар орасида божхона мансабдори Александр Исаев ҳам бор эди. У виждонли, олийжаноб бўлишига қарамай, ичкиликка муккасидан кетганди. Унинг рафиқаси хушрўй ва ақлли Мария тез орада Достоевскийнинг дўстига айланади. Айтишларича, Мариянинг Достоевскийга бўлган дўстона муносабатини ёзувчи нотўғри тушунади ва унга ошиқу беқарор бўлади. Бу севги унга фақат азоб келтиради. Исаевлар Кузнецкка кўчиб ўтади. Ишқ азоби энди фақат мисраларга жо бўлади. 1855 йилда Исаев вафот этади. Энди севгимга эришдим деганда Мариянинг уезд ўқитувчиси Вергунов билан қизиқиб қолганлиги маълум бўлади. Севгиси учун курашган Достоевский жуда кўп қийинчилик ва оғир руҳий кечинмаларни бошидан кечиради.\n1856 йилда Достоевский дўстлари ёрдамида (улар шахсан император Александр IIга мурожаат қилишади) прапоршик унвонини олади. Тўлиқ эркинликка эришган прапоршик Достоевский Кузнецк шаҳрига бориб, севгилисининг қўлини сўрайди. 1857 йилда уларнинг тўйлари бўлади. Худди шу йили у дворянлик мақомини тиклайди ва асарларини нашр эттириш ҳуқуқини олади. Уларнинг турмушини бахтли деб бўлмасди. Чунки Кузнецкдан Семипалатинскка қайтаётганда, Мария эрининг тутқаноқ тутишига гувоҳ бўлади (Достоевский ёшлигидан бу касалликка чалинганди, лекин вақт ўтиши билан бундай “хуружлар” даҳшатли эпилепсияга айлана борди). Бундай манзарадан даҳшатга тушган Мария шу-шу турмуш ўртоғига нисбатан ҳеч қанақа ҳисларни туймайди. Рафиқасининг ўлимидан кейин Достоевский Врангелга ёзади: “Оҳ, менинг дўстим, у мени бениҳоя севарди. Мен ҳам уни чексиз севардим, бироқ биз бахтли бўлолмадик…”\n1859 йилда Фёдор Достоевский касаллиги туфайли истеъфога чиқади. Ўша йил охирида Петербургга кўчиб ўтади ва акаси Михаил билан бирга “Время”, кейинчалик “Эпоха” журналларини нашр эттиради. Бу пайтда у муҳаррирлик ишини ижодий фаолияти билан уйғунликда олиб боради: публицистик, адабий-танқидий мақолалар, мунозарали қайдлар, бадиий асарлар ёзади. “Время” журналининг мавқеини кўтариш мақсадида Достоевский ўзининг “Хўрланганлар ва ҳақоратланганлар” романини чоп этади. Асарнинг биргина номи XIX аср танқидчилари томонидан ёзувчи ижодининг ёрқин тимсоли ва ҳатто, рус адабиётининг ҳақиқий инсонийлик шавқи рамзига айланди.\n1864 йил Достоевский учун бирин-кетин оғир зарбаларни ҳозирлаб қўйганди. Баҳорда суюкли аёли сил касаллигидан вафот этади, ёзда эса суянган тоғи – акаси Михаил ҳам дунёдан кўз юмади. “Мана, бу дунёда мен ҳам ёлғиз қолдим. Негадир, қўрқиб кетаяпман… Севган инсонларимнинг ўрнини ҳеч ким боса олмаслигини энди англаяпман. Бу дунёда фақатгина уларни яхши кўрган эканман… Чор атрофим совуқ ва қоронғу…” деб ёзганди у кундаликларида. Руҳиятин\nи синдирган айрилиқ дамларида унинг ҳаётига Апполона Суслова кириб келади. Апполона билан Европага йўл олган ёзувчи Баден-Баден қиморхоналарининг доимий мижозига айланади. Бундай айш-ишратли ҳаёт “Қиморбоз” романининг яратилишига туртки бўлади. Бу орада унинг журналлари ҳам инқирозга учради. Акасини\nнг оиласи хонавайрон бўлмаслиги учун у нашрларининг векселларини сотади. Ўшанда молиявий ишларни яхши тушунмайдиган Достоевский орқасидан айрим кимсалар бойлик орттиришди. Бор-будидан айрилиб, қарзларга ботган Достоевский қамоққа тушмаслик учун ношир Стелловскийга асарларини нашр этиш ҳуқуқини сотишга мажбур бўлади. 1866 йилнинг 1 ноябригача янги роман ёзиш мажбуриятини олади. Достоевский кредиторлар,\nполициядан узоқроқ бўлиш мақсадида чет элга кетади. У бу ерда тинч ва сокин муҳитда романини ёзишга киришади. Бироқ қиморга бўлган улкан иштиёқ уни яна ўша жойларга бошлайди. Висбаденда беш кун ичида у ҳамма нарсасини, ҳатто, қўл соатини ҳам ютқазади. Ана шундай шароитда Достоевскийнинг буюк асари – “Жиноят ва жазо” яратилади. Романнинг биринчи қисми 1866 йил “Русский вестник” журналида чоп этилади. Асарга юқори баҳо берилди. Ҳатто, Достоевскийнинг душманлари ҳам “Жиноят ва жазо” рус адабиётининг буюк асарларидан бири эканлигини эътироф этишди. Белгиланган муддатга бир ой қолганда ёзувчи “Жиноят ва жазо”ни тўхта\nтиб туришга ва “Қиморбоз” романини ёзишга мажбур бўлади. Китобни тезроқ ёзиш мақсадида Фёдор Михайлович стенография бўйича таниқли ўқитувчи Ольхендан унга стенографисткачи топиб беришни илтимос қилади. Ольхен энг яхши талабаларидан бири бўлган, 20 яшар Анна Сниткинани унга ёрдамчи қилиб юборади. Улар биргаликда асарни 26 кунда ёзиб тугатишга муваффақ бўлишади. Бу вақт оралиғида Аннушка (Фёдор Михайлович қизни\nшундай деб эркаларди) адиб учун энг қадрли инсонга айланиб улгурганди. Энди Достоевский Аннага жавоб бериши керак эди. Аммо… Достоевский қалбини нурларга тўлдирган қиздан айрилишни истамасди. Ш\nунда у қалби гулдек беғубор Аннани севиб қолганлигини англайди, бироқ рад этилишидан қўрқиб, у билан бирга ўтказаётган вақтни иложи борича узайтиришга ҳаракат қилади. Ана шундай кунларнинг бирида Фёдор Михайлович Аннага, ёшгина қизни севиб қолган қари рассом ҳақидаги воқеани айтиб беради. Ҳикояси сўнггида, “Агарда ўша қизнинг ўрнида сиз бўлганингизда қандай йўл тутардингиз? Унинг севгисига жавоб берармидингиз?” деб унга мурожаат қилади. Зийрак Анна адибнинг юз ифодасидан гап нима ҳақида кетаётганлигини дарров тушунади. Бу воқеанинг ҳақиқий қаҳрамонлари ким эканлигини ҳам билади. У шундай деб жавоб беради:\n“Мен… мен ҳам унга севишимни айтардим… Бир умр унинг ёнида қолишга рози бўлардим…” 1867 йилнинг февралида улар никоҳдан ўтишади.\nШундан кейин улар бегонаюртларда сарсон-саргардонликда умр кечиришади. Тўрт йил давом этган бундай ҳаёт қайтанга уларнинг никоҳини янада мустаҳкамлади. Германияда Достоевский яна қимор ўйинларига ўралашиб қолади. У яна ҳамма нарсасини қиморга тикади. Уйга ҳеч нарсасиз келган эрини Анна яна кечиради. У билади: суюклиси қимор гирдобидан чиқа олмаётганини тушунади. Достоевский бошқа ўйнамасликка сўз беради. Баден-Баденга кўчиб кетишади. Яна қимор. Ҳаммаси бошидан бошланади. Фақат бу сафар ютқазадиган пулнинг ўзи йўқ эди. Ҳали ёзилмаган асари учун ношир Катковдан 500 рубль миқдорида аванс олади. Бу пулни ҳам бир кунда ютқазади. Энди нима қил\nиш керак? Рафиқасига совға қилган зирак ва никоҳ узугини пуллайди.\nЖеневага кўчиб ўтишгач, Достоевский “Телба” асарини ёза бошлайди. Танқидчилар Достоевский асарларини тугалланмаганликда айблашади. Сюжетлар тизгини шунчалик тиқилинч эдики, улар асар ўртасига бориб деярли унутилиб кетарди. Гап шундаки, Достоевский бадавлат Тургенев ва Толстойдан фарқли ўлароқ, нашриётларга асарларининг хомаки нусхасини беришга мажбур эди. Чунки у ана шу қўлёзмаларга тўланадиган аванслар ҳисобига яшарди. Ноширлар қўйган муддатда тугатиш учун у яшин тезлигида ишлашга мажбур эди. Уч ойлик қизалоғи – Сонянинг ўлими ёзувчига қаттиқ таъсир қилди. Тушкун ҳолатдан уни фақат иш чалғита оларди. Мана шундай шароитда танбеҳ-асар деб ном олган “Шайтонлар” асари яратилади. “Телба” ва “Шайтонлар” ёзувчининг ватанида катта шов-шувларга сабаб бўлади. Унга навбатдаги машҳурликни олиб келади.\n1871 йилда Петербургга қайтган Достоевскийнинг ҳаёти изига тушади. У “Ёзувчининг кундалиги” асари устида ишлайди, машҳур романи “Ака-ука Карамазовлар”ни ёзади. Бирин-кетин фарзандлари туғилади. Уни бир умр севган, тушунган аёли – Анна доимо ёнида эди. Ёзувчининг бахтли онлари шу эди аслида…\n“Ёшлик”, 2012 йил, 10-сон


Қозоғистон Хитойга расмий нота топширди – mulkdor.com\nFebruary 16 2018, 07:02 ЖамиятИнсон ҳуқуқлариМақолаларМинтақа\nХитойдаги этник қозоқларнинг ҳукуматдан жабр чекаётгани ӯз тасдиғини топди. Бундан хабардор бӯлган Қозоғистон ҳукумати Хитойга расмий нота топширди. Бу ҳақида Қозоғистон Республикаси Ташқи ишлар вазири Қайрат Абдураҳмонов журналистлар саволларига жавоби жараёнида аён қилди.\nХитойдаги этник қозоқларнинг қувғин-сургунга учраётганлигига, Хитой ҳукумати томонидан уларга нисбатан ҳар хил жабру ситамлар етказилаётганлигига доир хабарлар бундан тахминан бир ой олдин Қозоғистон президентига билдирилган эди.\nБундай маълумотлар Хитойдан Қозоғистонга кўчиб келган қозоқлар томонидан очиқланганди. Орада бирмунча вақт ӯтгач хитойлик қозоқларнинг аянчли аҳволи текширувлар жараёнида ӯз тасдиғини топгани расман маълум бӯлди.\nҚозоғистон Ташқи ишлар вазирининг гапига қараганда, Хитойдаги этник қозоқлар чиндан ҳам ҳукумат томонидан жиддий зарар кўрган. Вазир: “Эндиликда биз бу ҳолатни ўз назоратимизга олиб, Хитой ҳукуматига расмий равишда дипломатик нота юбордик. Ҳозирча расмий Хитой бу ҳақида аниқ жавоб бергани йӯқ. Биз жавоб олганимиздан кейин бу ҳақида аҳолига маълум қиламиз. Бугунги кунда биз Хитойдан кўчиб келган қондошларимиз билан яқин алоқадамиз, агар улар бўлмаганда биз Хитойдаги асл аҳволдан бехабар қолардик”, – дея журналистлар олдида баёнат берган.\nҚозоғистон томондан Хитойга бундай мазмунда биринчи марта дипломатик нота юборилмоқда. Бу фақат фуқаролар тақдирига эмас, балки икки давлатнинг келажакдаги дипломатик алоқаларига ҳам боғлиқ нозик масала саналади.\nСабаби айни кунларда Қозоғистонда бир неча Қозоғистон-Хитой қӯшма корхоналари, завод, фабрикалар ва ташкилотлар ишлаб турибди. Бундан ташқари, Қозоғистон ҳукумати Хитойга бӯш ерларни сотиш ғоялари устида бош қотирмоқда. Аммо қозоқ халқи хитойларга ер сотишга қарши чиқмоқда.\nШу кунга қадар мамлакатдаги бир неча йирик шаҳарларда хитойларга ер сотилишига қарши петициялар ӯтказилди. Қозоқ халқи: «Агар ерларимиз хитойликларга сотилса, у ҳолда биз норозилик намойишига чиқамиз», – дея бонг урмоқда.\nЕр масаласига доир ишларга таниқли сиёсатчи Мухтор Тайжан бош-қош бӯлмоқда. Уни оддий халқ қӯллаб- қувватламоқда.\nХитойлар кундан-кунга кучайиб бутун дунёга хавф солмоқда. Уларнинг энг катта кучи аҳолиси сонидадир.\nМаълум бӯлишича, хитойлар шу кунга қадар қӯшни Қирғизистонга ҳам ӯз таъсир доираларини ӯтказишга уриниб келган. Бунга қардош қирғиз халқининг хитойларни ӯз юртларидан ҳайдаб чиқишга бӯлган интилишлари мисол бӯла олади.\nБугун интернетда кенг тарқалган видеолавҳада айнан шу масала, яъни хитойларни Қирғизистондан чиқариб юбориш масаласи муҳокама қилинган. Айни чоғда президентимиз Шавкат Мирзиёев Хитой Халқ Республикаси билан чамбарчас алоқалар ӯрнатиш истагида ҳамкорликка бел боғламоқдалар.\nБора-бора хитойликлар бизнинг юртимизда ҳам қӯшни Қозоғистон ва Қирғизистондагидек кўпайиб кетмаса.\nРаҳимжон ҳакимов тошкент давлат юридик ...\nОлий Мажлиc Қонунчилик палатаси депутати Раҳимжон Ҳакимов Тошкент давлат юридик университети ректори этиб тайинланди. Шу кунгача Ҳакимов депутатлик билан бирга Олий Мажлис ...\nЖамиятSeptember 19 2019, 11:09


Бабаян яна катта саҳнада. У шунчалик зўр мураббийми? » Ўзбекистон янгиликлари – Zamin.uz\n25 июнь 2019, 20:32\nРухсатингиз билан гапни узоқроқдан бошласак. Бабаяннинг миллий жамоага келишининг ўзи катта хато эди. Унинг қинғирликларини одамлар кўп йиллардан буён билишарди. Кейин эса бу фирибгарликлар ҳақида расман эълон қилинди ҳам. Оқибатда Бабаян бутун умрга дисквалификация қилинди.\nКейин эса «Бунёдкор»нинг кафиллигида 2 ҳафтадан кейиноқ дисквалификация бекор қилингани маълум бўлди. Энди ана ўша мухлислар ғазабига дучор бўлган инсон оз эмас, кўп эмас нақ 3 йилдан буён мамлакат чемпиони бўлиб келаётган жамоага мураббий бўлди.\nҲар бир клуб хоҳлаган мураббийини ишга қўйиши, хоҳлаган мураббийни ҳайдаши мумкин. Лекин бир нарсага ҳайронман, нима, Ўзбекистонда ундан бошқа мураббий йўқми? Агар у шунчаки миллий терма жамоа билан муваффақиятсизликка учраган мураббий бўлса ҳам бошқа гап эди. Масалан, Қосимов ҳам, Абрамов ҳам бундай муваффақиятсизликка учраган, лекин улар ўз манфаатини миллий жамоа манфаатидан устун қўймаган.\nҚосимов ва Абрамов ҳурмат-эҳтиром кўриб ишлашда давом этишмоқда. Чунки бу мураббийлар қўлларидан келганини қилишган. Қосимов икки марта ҳам имкониятдан фойдалана олмади, бунга қурби етмади. Абрамов асосий саралаш босқичидаги биринчи ўйиндан кейиноқ истеъфога чиқарилди ва бу футболимиз тарихидаги энг катта хатолардан бири бўлганди, дейиш мумкин.\nШахсан менинг фикримча, Бабаянни мураббий қилиб қайтариш шунча бўлиб ўтган ишлардан сўнг ўзбек футболига, унинг мухлисларига нисбатан ҳурматсизлик. Чунки бу инсоннинг номи одамларга кўп нарсани англатади. Яна такрорлайман, қандай мураббийни ишлатиш клубларнинг ўз иши.\n«Локомотив» хоҳласа Рустам Мирсодиқовни олиб келиб бош мураббийликка тайинласин, хоҳласа «дисквалификация қилишмаса балки Моуриньога айланиб кетиши мумкин бўлган Мўминжонов»дан дисквалификациясини олдириб ташлаб, ишлатсин. Мўминжонов «атиги» 5 йилга четлатилган, бутун умрга четлатилган Бабаян икки ҳафтадаёқ оқланганини инобатга олсак, 5 йиллик «қизил карточка»ни бекор қилиш «хамирдан қил суғургандай» осон иш мантиқан.\nУ қўпол қилиб айтганда бутун халқнинг устидан кулиб кетганди! Энди эса футболга қайтиб Шомуродовнинг миллий жамоа етакчисига айланганига ҳисса қўшганини даъво қилмоқда. Етмаганига ҳамма нарсани унутишни сўради. Энг ачинарлиси, Бабаянни қаҳрамондек кутиб олаётганлар жуда кўп...\nУни кучли менежер деб бот-бот такрорлайдиганлар диққатига: Бабаян кучли менежер бўлиб нимани қойиллатган? Шундоғам мавжуд бўлган «Пахтакор» академиясидаги ёш футболчиларни ҳар хил жамоаларга сотишнинг нимаси маҳорат? «Пахтакор» футболимиз тарихидаги энг кучли ва энг катта жамоа. Шундай экан, бу ерда яхши футболчилар бўлиши Бабаянга боғлиқ эмас. Унгача ҳам бу жамоадан кучли футболчилар чиққан, усиз ҳам «Пахтакор» кунини кўраверади.\nБабаян ҳақида гапирганда негадир Олил Аҳмедовнинг катта пул эвазига трансфер қилинганини эслашади. Жаноблар, Одилнинг Россия чемпионатига йўл олишига Бабаяннинг қандай алоқаси бор? Одил ўртамиёна футболчимидики уни трансфер қилиш учун кимнингдир жонбозлиги талаб этилса? У кучли футболчи бўлгани учун хорижга йўл олганди, кимнингдир саъй-ҳаракатлари сабаб эмас. Одил ўшанда кучли жамоага кетгани, бугунги кунда Хитойда катта маош олиб ўйнаётгани бу фақат ва фақат ўзининг меҳнатлари самарасидир.\nЎша кучли менежер ҳисобланган Бабаян бассейнига логотипини ёпиштириб қўядиган даражада яхши кўрадиган «Пахаткор»ини қандай аҳволга ташлаб кетганини унутдингизми? Бу ишларга ҳали кўп бўлгани йўқ. «Пахтакор»нинг янги раҳбарияти Бабаян қилган ишларни тўғрилаш учун қанча сарсон бўлганига ҳамма гувоҳ. Майли, Бабаянга ҳеч қандай адоватимиз йўқ, унга фаолиятида фақат омад тилаймиз.\nЛекин бир нарсага ҳайрон қоляпман, фақат ёмон ишлари билан ёдда қолган инсон нега бунчалик кўкларга кўтарилмоқда? Бабаян чемпионатдаги интригани оширади, у кучли мураббий, тенгсиз менежер деган гаплар сафсата-ку?! Кечирасиз, лекин Бабаянни бугунги кунда чемпионатда ишлаётган Абрамов, Қосимов, Бердиев каби мухлислар орасида ҳурмат қозонган мураббийлар билан бир қаторда эътироф этиш тўғри эмас.\nБабаян жуда яхши вақтда «Локо» мураббийи бўлди. Масалан, у «Динамо»га қарши ўйин олдидан тайинланганида Самарқанддаги қизиққон мухлислар Бабаянни «жуда илиқ кутиб олган бўлишарди». Чунки Бабаяннинг Самарқандга охирги ташрифи жуда эсда қоларли бўлган. Равшан Ҳайдаров мураббийлигидаги «Динамо» «Пахтакор»га жиддий қаршилик кўрсатган ва ўйиннинг асосий вақти 1:1 ҳисобида якунланганди. Кейин ҳакам ўйинга 5 дақиқа қўшган ва «Пахтакор» қўшиб берилган 9-дақиқада (!) гол урганди.\nАлбатта, бу ишларда Бабаяннинг зиғирча айби йўқ, лекин мухлислар бу сафсатага ишонишмаганди. Ўша ўйиндан сўнг «Пахтакор» автобуси тошбўрон қилинган, Бабаяннинг «Эпика»сини ҳам мухлислар кўтариб уришганди. Ҳа, машинани 4 томонидан кўтариб ерга уришганди. Бундай агрессияга сабаб бўлиш учун майдонда қандай воқеалар бўлганини тасаввур қилаверинг.\nShuxrat 25 июня 2019 20:59\nBabayan yaxshi inson lekin Murabbiy emas!!!\nЖумаев хокимбек 25 июня 2019 21:00\nМенимча бу ишларни карупсияга катта алокаси бор умид ахмаджонов кетди бабаян келди бир гап бор бу ерда\nЯнгиликлар » Спорт » Бабаян яна катта саҳнада. У шунчалик зўр мураббийми?\n13:28 «Пахтакор» Бабаян ҳужжатларга ноқонуний ўзгартиришлар киритганини тасдиқлади


Ўзбекистонда сайёҳларга қулай мобил алоқа хизмати таклиф этилади » Ўзбекистон янгиликлари – Zamin.uz\nЭнди Ўзбекистонга ташриф буюрган сайёҳларга қимматбаҳо роуминг муқобили сифатида мобил сим-карталар таклиф этилади. Туризмни ривожлантириш давлат қўмитаси матбуот хизматининг хабар беришича, аэропортлар, автовокзаллар ва таниқли тарихий масканларда туристик сим-карталарни сотувчи сервислар хизмат кўрсатади. Рўйхатдан ўтиш паспорт ёрдамида амалга оширилади. Бунга қўшимча равишда икки турдаги телефонлар ижараси ёки мобил роутер хизмати тақдим этилади, деб ёзади Кун.уз нашри.\nРоутер – Интернет-трафик пакетини ўз ичига олган, сим-карта бўлган тақдирда Wi-Fi тармоғидан фойдаланиш имконини берувчи қурилма. У бир неча қурилманинг симсиз уланишини амалга оширади ва оилалар ҳамда сайёҳлар гуруҳи фойдаланиши учун қулай ва тежамкор вариант ҳисобланади.\nСайёҳлар учун махсус тарифлар ишлаб чиққан биринчи компания Uzmobile бўлди. Тариф 30 кунлик фойдаланишга мўлжалланган бўлиб, мулоқот дақиқалари ва Интернетга кириш трафигини ўз ичига олган қулай ҳамда ҳамёнбоп пакет билан таъминланган. Сим-картага қўшимча равишда кичик брелок берилади, унга калит осиб, истаган вақтда мобил алоқа рақамини билиш имконига эга бўлиш мумкин.\nЯнгиликлар » Ўзбекистон » Ўзбекистонда сайёҳларга қулай мобил алоқа хизмати таклиф этилади\n22:00 Ўзбекистонда 7 та давлат фуқаролари учун визалар бекор қилинди\n20:28 Ўзбекистонда ягона туристик виза жорий этилди


Исроил хавфсизлик делегацияси Мисрга махфий тарзда келди | Azon.uz - Ахборот-таҳлилий портал\n1360 19:40 07.09.2021\nИсроил миллий хавфсизлик бўйича маслаҳатчиси Эял Хулата яширинча Қоҳирага ташриф буюрди ва Миср разведкаси бошлиғи Аббос Комил ва бошқа Миср расмийлари билан учрашди, деб хабар берган «Ал-Араби Ал-Жадид» нашри.\nМанбаларга кўра, Хулата Исроил делегациясини бошқарган, у Комил билан Ғазодаги ҳолатга масъул бўлган Миср разведкаси ходими Аҳмад Абдулхолиқ билан учрашган.\n«Исроил делегацияси келгуси 10 кун ичида бир қатор ташрифлар тўғрисида келишувга эришгандан сўнг, ўз ташрифини якунлади», - дейилган манбаларда. Қоҳира Ғазо секторида ва босиб олинган ҳудудларда доимий тинчлик тўғрисида келишувга эришмоқчи эканлиги қайд этилган.\nМисрликлар билан учрашувда манбалар «Исроил делегацияси маҳбуслар алмашинуви ва бу борада таклиф қилинган фикрларни муҳокама қилганини» айтиб, исроилликлар бу масалани узоқ муддатли сулҳ кафолати деб ҳисоблашганини айтишган.\nШунингдек, Миср Исроилдан яқин кунларда музокаралар муаммосиз ўтиши ва эскалациянинг олдини олиш учун Исроилнинг Ғазо қамалини юмшатишни давом эттиришни сўраган.\nМанбаларнинг айтишича, Миср разведка хизматлари келаси ҳафта Ғазо ва Рамаллоҳга ташриф буюриб, Фаластин гуруҳлари билан сулҳ тузиш ҳаракатларини муҳокама қилиши кутилмоқда.\nИсроил хавфсизлик делегация Миср Махфий Махсус\n32 08:05 17.10.2021


Шеър каби мунис, шеър каби мардона қалб … » Хатирчи туман хокимлиги\nХатирчи туман хокимлиги » Янгиликлар » Шеър каби мунис, шеър каби мардона қалб …\nШеър каби мунис, шеър каби мардона қалб …\nЗулфия шеърияти яхши инсонларга Ватан бўлган тупроққа қасида. Унинг ёзганлари эзгуликка тўла ёруғ оламнинг қўшиғи. Унинг ғурури, сурури бутун изтироби, дардлари, куюнчи, суюнчи, осуда хаёллари” долғали туйғулари балқиб ётган бетакрор ижодиёти халқимиз меҳнати , ҳаёти , келажакнинг ажралмас бир парчаси. Унинг бедорлиги, беморлиги, илҳоми, ҳижрони, ўчмас муҳаббати – ўз халқининг юрагига, томир уришига ҳамоҳанг.\nУ ўқувчиларга, шогирдларига унинг номи, шуҳрати билан дунё кезган Ўзбекистонда кўп байрамлар бахш этди.\nЗулфия ва шеърият , Зулфия ва қўшиқ – бу сўзларни бир биридан ажратиб бўлмайди. Тонг куйчиси, шеър шаклидаги нафосат маликаси, шарқ булбули, Зулфияхоним таваллудининг 100 йиллигига бағишланган кеча ва тадбирлар бутун Ўзбекистон диёри бўйлаб тантанали нишонланмоқда .\nБизнинг 20-умумий ўрта таълим мактабимизда ҳам Зулфия таваллудининг 100 йиллигига бағишлаб, “Вафо ва садоқат куйчиси” деб номланган адабий мусиқий кеча бўлиб ўтди. Кеча баҳорий мусиқа садолари билан Зулфияхоним сиймоси гавдаланди.\nЎқувчилар Зулфия ижодини “Ҳаёт зарварақлари” номли композицион дастур асосида тайёрлашган. Бунда “Онам ўгитлари”, “Ҳаёт варақлари”, “Ҳижрон кунларида”, “Марсия”, “Сени куйлайман ҳаёт”, “Мушоира”, “Зулфияхоним клуби қизлари” сингари чиқишлари билан кеча завқли ва мароқли ўтди.\nКечанинг қизиқарли ва мароқли ўтишида 9- “А”, 8- “А” синф ўқувчилари фаол қатнашди. Айниқса, Зулфия ролини ижро этган Н.Икромова, ифодали шеър ўқишлари билан З.Нуриддинова, М.Номозов, Д.Очилов, З.Азизова барчада катта таассурот қолдирди. Кечада туман ҳокимиятидан вакиллар, она тили ва адабиёти фани услубшуноси ва ота оналар ташриф буюрдилар.\nЎқувчилар турли номинациялар бўйича баҳоландилар. Булардан “Энг яхши ижодкор ўқувчи” Алижонова Муаззам, “Энг яхши ёш қаламкаш ижодкор ўқувчи” Нажмиддинова Шаҳноза, “Энг яхши расм” Нуриддинов Акбарали, “Энг яхши моҳир қўл ижодкор ўқувчи” Одилова Озода, “Энг яхши ифодали шеър ижрочиси” Маннопова Меҳрангиз, “Энг яхши қўшиқ ижрочиси” Отаниёзова Мухлиса каби ўқувчилар ғолиб деб топилди, мактаб маъмурияти томонидан рағбатлантирилди.\n20 - мактабнинг она тили ва адабиёти\nМуаллиф:info, Кушилган сана: 10.03.2015, Кўрилган: 1085 Чоп этиш


hidoyat.uz – “Мовароуннаҳр” нашриётининг сайти - ИМОМИ АЪЗАМНИНГ АБУ ЮСУФГА ЎГИТЛАРИ\nИМОМИ АЪЗАМНИНГ АБУ ЮСУФГА ЎГИТЛАРИ\n– Эй Ёқуб! Сен биринчи навбатда илм ол, ундан кейин ҳалол йўл билан молу давлат орттир. Ана ундан кейингина уйлан. Агар илм олиш даврингда мол топишга қўшиш қилсанг, илм ҳосил қилишдан маҳрум бўлиб қоласан.\nОдамларга беписанд бўлма. Ўзингни ҳам, бошқаларни ҳам ҳурмат қил.\nИлмдан юз ўгирма, шогирдларингга аҳамият қил. Уларнинг илм олишга қизиқишларини кучайтириш учун бирини ота, бошқасини ўғил қилиб ол.\nКўп кулма. Зеро, бу қалбни ўлдиради. Доимо оҳиста юр. Юмушларда шошма-шошарлик қила кўрма. Ортингдан чақирганга жавоб берма. Чунки молларнигина орқасидан чақирадилар. Сўзлаган вақтингда қичқириб гапирма ва овозингни баланд қилма, оғир-босиқ бўл. Шундай қилсанг, сенинг собитқадамлигинг ҳаммага аён бўлади.\n"Аълом ал-Ахёр" китобидан


МУАММО, МУРОЖААТ, ЕЧИМ - “САЙЁР ҚАБУЛ”ДА КЎЗГА РАВШАН ТАШЛАНИБ ТУРДИ » "Bulung‘ur hayoti" gazetasi\nМУАММО, МУРОЖААТ, ЕЧИМ - “САЙЁР ҚАБУЛ”ДА КЎЗГА РАВШАН ТАШЛАНИБ ТУРДИ\nGazeta: admin Қўйилган сана: 10-08-2018, 09:55 Рукун: Янгиликлар / ТУМАН ХАЁТИ Кўрилди 674\nСаноат касб-ҳунар коллежида вилоят ҳикими вазифасини бажарувчи Э.Турдимов ҳамда вилоят ва тумандаги ташкилот, корхона ва муассасалар раҳбарлари иштирокида “Сайёр қабул” ҳамда халқ билан учрашув бўлиб ўтди. Унда турли муаммо ва масалалар юзасидан фуқароларнинг муржаатлари тингланди. Ичимлик суви, электр таъминоти, табиий газ, тиббий хизмат кўрсатиш, уй-жой қуриш учун ер майдони ажратиш, ободонлаштириш ва юридик шахсларнинг тадбиркорлик фаолиятидаги мауаммоли масалалар кўрилди.\nДастлаб, вилоят ҳокими в.б. Э.Турдимов сўзга чиқиб, Президентимиз Ш.Мирзиёев томонидан “Халқ давлат идораларига эмас, балки давлат органлари халқимизга хизмат қилиши керак”, дея айтилган сўзларини келтириб, тадбирни очди.\n“Зарафшон” маҳалласида яшовчи фуқаро Абдураҳмон Шомаҳатов, “Muhabbatavtotrans” МЧЖда “Булунғур – Самарқанд” йўналишида ҳайдовчи бўлиб ишлашини, ноқонуний қатновчи таксилар йўлтўсарлик қилаётгани ҳақида ИИБ вакилларига мурожаат қилди.\n“Сайилтепа” маҳалласида яшовчи Наргиза Каримова уй шароитида хусусий болалар боғчаси очиш борасида ўзини ўйлантираётган саволларга тегишли тартибда жавоблар олди ва унга мутахассислар томонидан тавсиялар берилди.\n“Гулистон” МФЙдан Маъмура Ғафурова турмуш ўртоғи Муродилла Шамсиевнинг 2-гуруҳ ногирони бўлгани учун оёғига протез қўйдиришда амалий ёрдам сўради. У намунавий уй-жойга эҳтиёжмандлиги ва оилавий тарбиркорлик қилиш мақсади борлигини айтиб мурожаат қилди.\nШунингдек, Лолагул Исаева икки нафар ишсиз фарзанди борлиги, 2014 йилда болалар ўйингоҳи қуриш учун ер-жой ажратишни сўраб, мутасаддиларга мурожаат қилганини айтди. Берилиши кўзда тутилган 5 сотих жой учун яна икки нафар даъвогар шахс ҳам бўлиб, ушбу ерни ажратиб бериш борасида амалий кўмак сўради.\n“Сайёр қабул” ва учрашувда фуқаролар мурожаатларини қабул қилиш учун муаммоларни ҳал этиш бурчаги ташкил этилган бўлиб, “Ўроқли” МФЙдан келган Абрураззоқ Давуров жисмоний тарбия ва спорт ишлари бурчагига таклиф киритди.\n- “Алқортепа” қишлоғида футбол ўйингоҳи ҳамда шу қишлоқдаги 39-мактабда футбол майдони ташкил этилса яхши бўларди, - дейди А.Давуров. - Шунда қишлоқ ёшлари бўш вақтини бекор ўтказмасдан, спорт машғулоти билан банд бўлишади.\n“Ниёзмат” МФЙ фаолларидан Эркин Бошмонов ҳамда Ҳамид Сулаймонов вилоят ҳамда туман транспорт корхонаси вакиллари Фарид Бурхонов ва Алижон Аҳмедовга “Ниёзмат - Самарқанд”, “Ниёзмат - Булунғур” йўналишида автобус қатновини йўлга қўйилишини таклиф қилди.\n“Каптархона” маҳалласидан Абдусалом Ғаффаров, 62 ҳамда 14-мактабга олиб борувчи йўлларда, “Кичик Килдон” МФЙдан Бўрон Тўрақулов 42-мактаб ёнидан ўтувчи йўлда машиналар тезликни ошираётгани боис йўл белгилари ташкил этиш лозимлигини билдирди.\nЯна “Чангал” МФЙ фуқароси Қаюм Ирисев ўғли Маҳмуд Бобоновнинг судлангани сабаб унга қонуний енгиллик беришни сўраб ЖИБ вилоят суди раиси Олим Ҳайитов ҳамда ЖИБ туман суди раиси Фарҳод Худойбердиевга мурожаат қилди. Мурожаатчига ушбу масала юзасидан Республика Олий судига қонуний тартибда мурожаат қилиш мумкинлиги тушунтирилди.\n“Сайёр қабул” ва учрашувда 264 нафар жисмоний ва юридик шахлардан мурожаатлар келиб тушган бўлиб, мавжуд муаммо ва масалаларни кўриб чиқиш учун қисқа муддат белгилаб олинди.\n“Халқ дарду-ташвиши билан яшамоқ – энг олий саодат”, деган Президентимиз Шавкат Мирзиёевнинг фикрининг амалий ифодаси бўлди бу тадбир.\nБАРЧАСИ ҚОНУНИЙ АСОСДА\nМаҳалла фаолларидан Конституциясига ўзгартиш ва қўшимчалар киритиш юзасидан таклифлар олинмоқда\nЧўмилиш мавсуми ва аҳоли хавфсизлиги,\nХотин-қизлар ҳуқуқлари судлар ҳимоясида\nДЎСТИМНИ ИЗЛАБ... ТОПДИМ\nФуқаролардан Конституцияга ўзгартиш ва қўшимчалар киритиш юзасидан таклифлар олинмоқда


ЎзА - Бу йил болалар учун қандай дизайнли янги кийимлар яратилади?\n01.06.2018 18:16 Чоп этиш версияси\n2000 йилдан буён ўтказилиб келинаётган фестивалда бу йил 30 дан ортиқ дизайнер иштирок этди.\nБу йил болалар учун янги кийим дизайнларини яратишда экологик тоза, қулай ва соғлик учун фойдали табиий матолардан фойдаланишга эътибор қаратилди. Барча либослар мамлакатимиз табиий иқлим шароитидан келиб чиқиб, ҳудудлардаги миллий анъана ва урф-одатлар, иқлимий жиҳатлар эътиборга олинган ҳолда тайёрланди.\n– Бу йилги танлов учун либос яратиш жараёнида асосан табиий матолардан фойдаланишга ҳаракат қилдим, – деди Дилноз Эркинова. – Сабаби табиий матолардан ишланган либослар гўзал ва қулай бўлиши билан бирга, болаларимизнинг саломатлиги учун ҳам фойдали деб ўйлайман.\nФестиваль доирасида кўзга кўринган иқтидорли дизайнерлар томонидан болалар мода оламига бағишланган маҳорат дарслари ҳам бўлиб ўтди. Таниқли дизайнер Наталья Гермидернинг маърузаси ёш дизайнерларда катта қизиқиш уйғотди. У батик услуби, яъни матога қўл меҳнати ёрдамида расм чизиш санъатининг сир-асрорлари ҳақида маълумот берди.\nФестивалда ғолиблар дипломлар ва эсдалик совғалари билан тақдирланди.


Урганчда “Beeline”нинг янги эксклюзив салони очилди\nАлоқа оператори “Beeline” Урганчда янги эксклюзив салонини ишга туширди.\n“Huawei” смартфонлар бозорида “Samsung” ва “Apple”ни ортда қолдирмоқчи\nХитойнинг “Huawei Technologies Co.” компанияси яқин 5 йил ичида смартфонлар бозорида “Samsung” ва “Apple”ни ортда қолдириб, мобил иловалар ишлаб чиқарувчи энг йирик компанияга айланмоқчи ва дунё бозоридаги улушини 25 фоиздан оширмоқчи.\nUMS (Universal Mobile Systems) мобил оператори Тошкент шаҳрида яна битта янги офисини очди.\n“Intel” компанияси Тошкентда “Intel® Channel Day” конференциясини ўтказди\n2016-йилнинг 2-июнь куни “Intel” компанияси Тошкентда “Intel® Channel Day” конференциясини ўтказди.\nБухорода “Beeline”нинг олтита янги офислари очилди\n“Beeline” aлоқа оператори Бухоро шаҳри ва Бухоро вилоятида олтита янги дилерлик офисларини очди: Ғиждувон, Қоракўл ва Шофиркон туманларида.\n“Одноклассники” ўз фойдаланувчилари учун беадаб сўзларни беркитиш учун махсус созламани яратди. Созлама гуруҳлар учун эмас, балки айнан фойдаланувчилар учун яратилган.\nЖанубий Корея ҳукумати K-Startup Grand Challenge дастурини эълон қилди\nЖанубий Корея ҳукумати бутун дунёдаги стартаплар учун K-Startup Grand Challenge номи билан акселератор ташкил қилди.\nФарғонада “Beeline”нинг янги эклсклюзив офиси очилди\nЭнг йирик алоқа оператори “Beeline” янги эксклюзив офис очилгани ҳақида хабар беради.\n“Huawei” компанияси “Samsung” компаниясига қарши даъво қилди\n2016-йилнинг 25-май куни “Huawei” компанияси Жанубий Кореянинг “Samsung” компаниясига қарши АҚШдаги Калифорния штатининг Шимолий округидаги судга ва Шэньчжэндаги халқ судига даъво билан мурожаат қилди.\nGoogle I/O 2016 Extended IUT 22-май куни бўлиб ўтди\nТошкент шаҳридаги Инҳа университети жорий йилнинг 22-май куни Google I/O 2016 Extended IUT конферециясини ўтказилди.


Назар Эшонқул. Уильям Фолкнер - www.ziyouz.uz\nБош саҳифа Илм ва фанАдабиётНазар Эшонқул. Уильям Фолкнер\nХХ асрнинг йирик ёзувчиси. 1897 йили АҚШнинг Миссисипи штатида қашшоқлашган зодагон оилада дунёга келди. Биринчи шеъри 1919 йили чоп этилган. «Аскарнинг қисмати» номли биринчи романи 1926 йили ёзилди. 1949 йили дунё насрига янги ифода усули олиб киргани учун Нобел мукофоти билан тақдирланди.1962 йили вафот этди.\nУнинг асарлари қадим асотирларни, қаҳрамонлари эса қадим мифлардаги образларни эслатарди. Бу одамларнинг ҳаётига ҳам олис афсоналарнинг асорати ўтириб қолгандай, гўё улар мифлар содир бўлган даврларнинг сўнгги вакилларидай таассурот уйғотарди. Юзларидан, кийимларидан, гапиришларидан уларнинг ўз дунёси, ўз тақдирининг маҳкумлари эканлиги сезилиб турарди. Уларни на вақт ўзгартиролган, на макон. Фақат юзлари ва шамойилларигина бизга замондошдай туюларди, аслида, уларнинг ичкариси ўша, афсоналар тўқилган замонларда қолиб кетгандай ҳали-ҳануз дунё адабиётшунослиги учун афсона каби сирли.\nУильямга ҳавас билан ХIХ асрдаги фуқаролар уруши иштирокчиси, ўз даврида «Мемфиснинг оқ атиргули» романи туфайли номи чиққан адиб ҳисобланган полковник бобосининг исмини қўйишганди. У бобоси ҳақидаги афсонавий ривоятлар асосида катта бўлди. Кичик Уильям учун итоаткор ва муте, забун ва мўмин, ювош ва беозор қулларга ҳамда турли-туман плантацияларга тўлиб-тошган жануб ҳаёти бутун бошли афсона эди, ўзи ҳам бобосининг номига муносиб бўлишга уринар, хиралашган хотиралар, чўпчаклар орқали етиб келган ўша олис ўтмишни хаёлан тасаввур қилар ва бу ўтмиш унга эртаклар олами каби мўъжизали бўлиб туюлар, ўзи-да бу ўтмиш ҳақида турли чўпчак ва афсоналар тўқирди. Чўпчак ва афсоналарининг бош қаҳрамони полковник бобоси эди. Ёш Фолкнер бошқалар ва ўзи тўқиган ана шу афсоналар таъсирида вояга етди. Фолкнернинг чўпчак тўқиши кейинчалик эсини танигач ҳам қолмади. У севган қизининг турмушга чиқиб кетишидан ранжиб Биринчи жаҳон урушида қатнашиш учун Буюк Британия ҳарбий учувчилик курсида ўқиётган пайтларида уйга хат ёзарди. Бу хатлар жанггоҳлар, ҳарбий самолётларнинг тўқнашуви, қандай қаҳрамонликларни бошидан кечиргани, умуман, ҳақиқий уруш манзаралари билан тўлиб-тошарди. Аслини олганда, Фолкнер урушга яқин ҳам йўламаган, ҳарбий самолётда учиб ҳам кўргани йўқ, у бор-йўғи учувчилик курсида ўқиётганди. Хатларининг ҳаммаси унинг хаёлий чўпчаклари, бошқача айтганда, энди ўзи ҳақида тўқий бошлаган янги афсоналари эди. Ёш йигитнинг тўқимани қойиллатиш қобилияти кейинчалик ёзувчи бўлиб шаклланишида жуда қўл келди. Полковник бобосининг образи эса унинг деярли барча асарларида полковник Сарторис, полковник Сноупс, Сатпен каби номларда кезиб юрди. Ёш Фолкнернинг болалигида тўқиган афсоналари ёзувчининг бир умрга етадиган мавзуси ва илҳом манбаи бўлиб қолди.\nБобоси тадбиркор, плантатор, ишбилармон, банкир, адвокат, адиб эди ва барча соҳада ўзини кўрсатиб ном қолдирганди. Кичик Уильямга эса аввалбошдан омад кулиб боқмади. Мактабда қолоқ ўқувчи эди, муҳаббат борасида ҳам омади чопмади. 1918 йили ёшликдан кўнгил қўйгани Эстелл Олдем бошқага турмушга чиқиб кетди. Бундан таъсирланган Фолкнер фронтга жўнайди. Аммо жангга кирмасидан уруш тугаб қолди ва изига қайтди. Шундан сўнг ҳам тақдир уни сийламади. Турли ишлар ва касбларнинг бошини тутди: почтада ишлади, воситачилик қилди, шаҳарда иш излаб кўрди, гўлахлик ҳам турмушини ўнгламади, бутун Голливудга омадсиз сценарист сифатида танилди, отасининг ишини ҳам давом эттиролмади. Фақат қизиқарли воқеалар тўқиш, адабиёт учун янги афсоналар яратишдан бошқа ҳамма нарса ундан юз ўгиргандай эди. У бор кучини адабиётга сарфлашга аҳд қилди.\nДастлабки иккита романи «Аскар қисмати» ҳамда «Москитлар» («Искабтопарлар») турли адабий мактаблар таъсирида дунёга келди. Иккала романда ҳам ҳаётдан кўра адабий ном қозонишга ва оқимларга мансублигини билдиришга интилиш бор эди. Шу туфайли бу романлар ёзувчига ҳеч қандай муваффақият олиб келмади. Ёш йигитнинг ёзишга бўлган ўта кучли иштиёқини кўрган Шервуд Андерсон унга: «Сиз қишлоқ йигитисиз, ўзингиз билган қишлоқ, одамлар ҳақида ёзинг, шунинг ўзи етиб ортади», – дея маслаҳат берди. Фолкнер ушбу ўгитга бир умр амал қилди ва ўзи билган одамлар ҳақида ёза бошлади. Аксарият асарларидаги воқеалар содир бўладиган округнинг номини ҳам ўзи ўйлаб топди, ҳатто унинг харитасини ҳам яратди. Бу округнинг номи Йокнопатофия эди. Адиб бу ҳақда кейинчалик шундай ёзганди: «Сарторис» романидан мен харитада бор-йўғи тирноқ учича келадиган ўз қишлоғим ҳақида ёзишни бошладим. Ана шу жимитдай жой менга бутун оламни ва бани одамзодни қайтадан кашф этиш имконини, бутун умр ёзиб тугатиб бўлмайдиган мавзуларни берди».\nФолкнер ўз хаёлида яратган ана шу жимитдай округда яшовчи барча одамнинг ботиний тарихини ёзиб чиқишни ният қилганди. Аслида, бу макон ёзувчи хаёлий ва ботиний оламининг бир кўриниши эди. У шу йўл билан ўз дунёсини, адабиётда эса ўз сўзини яратишга киришди. Ёзувчи бу дунёни кўз олдидаги яланғоч, очкўз, нафсга ва кибрга берилган, бир-бирига бўрилардай қарайдиган, ёввойи ва шафқатсизликларга тўлиб-тошган дунёга, Американинг янгича, тобора техникалашиб, совуқлашиб, моддийлашиб бораётган ҳаётига қарама-қарши тарзда яратганди. У болалигида эшитган ва улуғланган, кўз олдидаги янги дунё олдида кунма-кун йўқолиб бораётган мардлик, орият, шаън, инсонпарварлик каби фазилатларни ана шу дунёсида сақлаб қолмоқчи эди, бунга маълум маънода эришди ҳам. Унинг асарлари ҳамон ана шу фазилатларни улуғлаб келади. Аммо бу шаҳарчадаги одамлар тарихини ёзиб бўлгач у бир нарсага амин бўлди. Адиб, аслида, ўзи эшитган афсоналардаги фазилатларни кўз-кўз қилиш ўрнига бу фазилатларнинг қандай путурдан кетаётганини, ўзининг хаёлида яратган ва боболаридан мерос қолаётган инсонпарварлик, ғурур, инсонийлик, шаън тушунчалари таназзулга юз тутаётганини кўрсатиб берган экан. Фолкнер боболари яшаган афсонавий жанубнинг гўзал ўтмишини ва унинг ахлоқини ўзи билмаган ҳолда асарлари орқали инкор ҳам эта бошлаганди. Бобоси ҳақидаги афсоналарда инсонлар табақаларга бўлинар, зулм ва зўрлик, мустабидлик қаҳрамонлик даражасида шарафланарди, ёзувчи пешма-пеш ўзи яратган афсоналарда инсон ва унинг қалби улуғланар, зулм ва мустабидлик қораланарди. «Сарторис» романида ёш Сарторис қаҳри қаттиқ, одамларни қул ва муте қилишга ўрганган, буни табиий ҳол деб билган отасининг қарашларига қўшилмайди, кекса Сарториснинг ғазаби ва нафратига учраса ҳам, жанубликларга хос бўлмаган тарзда ўз душманидан отаси айтганидек «шарафли ўч» олмайди, ҳаммасини ҳаёт ва виждон измига ташлаб қўяди. «Уош» ҳикоясида бир умр хизматини қилган қул Уош ўзининг валинеъмати деб билган, салкам маъбуди даражасида сиғинадиган Сатпенни неварасининг инсоний шаънини булғагани, ҳақорат қилгани учун исён кўтаради ва ўлдиради. Фолкнер ўз афсоналарини яратгани сайин бобоси яшаган давр афсоналарини инкор этаётганини, умуман, қадим жанубнинг эртакмонанд дунёси путурдан кетаётганини, ёзувчи болалик афсоналари таъсиридан қутулиб, инсонни, унинг эркини, шаъни ва ғурурини улуғлайдиган янги дунёнинг янги афсоналарини ярата бошлаганини билдирарди. Кўплаб тадқиқотчилар шу туфайли ҳам Фолкнерга плантатор жанубнинг муҳташам ахлоқ ва маънавий таназзулини кўрсатиб берган адиб сифатида баҳо беришади. Фолкнер ўз афсоналарини яратиш билан бирга машҳур Гертруда Стайн хоним таъкидлаган Биринчи жаҳон урушидан кейинги «завол топган авлод»нинг орзу-истакларини, уруш туфайли улар йўқотган умидларни ана шу хаёлий Йокнопатофияда қайта тиклашга уриниб кўрди. Адиб асарларидан чиқадиган энг катта хулоса инсонга ишониш ва унга матонат, сабр бағишлаш эди. Нобел муфоти тақдимоти маърузасида ўзи яратган адабий оламни ва адабий концепциясини шундай тушунтиради: «Адабиёт инсонга матонат бағишлаши керак. Инсонни енгиб ўтишга ва енгишга ўргатиши керак… Инсон нафақат дош беради, балки енгиб ҳам ўтади… Адабиётнинг, ёзувчининг бош вазифаси ана шу енгиб ўта олишни кўрсатиш ва тасвирлашдир…»\nФолкнер ёзувчилик фаолиятига ҳам наслига хос тарзда ҳарбийча қарарди. У асарларини ё мағлубиятнинг, ё ғалабанинг маҳсули деб тушунарди. Унга ғалаба билан ёзилган асарлар ёқмасди. Бунақа асарларда ҳаётни эмас, ҳаёт ҳақидаги чўпчакларни, тўқималарни кўрарди. Аксарият асарларини ўзининг мағлубияти деб биларди. Ана шу мағлубият деб атаган асарлари дунё насрининг дурдоналарига айланди. Булар «Шовқин ва ғалаён», «Сарторис», «Мен ўлган кунда», «Август маёғи», «Авессалом, Авессалом!», «Қишлоқ», «Ҳикмат», «Шаҳар» каби романлар. Мазкур асарларда фабулани сюжет тадрижийлиги эмас, ички конфликт зиддияти ривожлантиради. Деярли барча асарларда яна Америка жанубига хос ҳаёт ва маънавий қадриятларнинг таназзули бош мавзу қилиб олинди.\nШундай қилиб, у дунёга умри давомида ўн тўққизта роман, етмишта ҳикоя ва қиссалардан иборат бадиий асотирларини қолдирди. Ўн бешта романдаги ва бошқа асарларининг аксариятидаги воқеалар хаёлий, тўқима Йокнопатофияда содир бўлди, уларнинг қаҳрамонлари ҳам йокнопатофияликлар эди. Бу хаёлий оламнинг Сатпен, Сарторис, Компсон каби маъбудлари ҳам бор, улар бутун округнинг ҳаёт-мамот маромини белгилаб турарди. Ҳатто ёзувчи, аслида, ўзи йўқ округнинг аҳолиси сонини ҳам аниқ келтирган: бу ерда, ёзувчининг қайд этишича, 6298 та оқ танли, 9313 та қора танли фуқаро яшарди ва ўзи чизган округ харитаси тепасига «Бу округнинг ягона хўжайини Уильям Фолкнер» деб ёзиб ҳам қўйганди.\nУнинг биринчи йирик афсонаси – «Аскар қисмати» романи барча нашриётлардан қайтди. Ноширлар бу қўлёзмада асарга арзигулик сюжет йўқлиги, адабий салоҳият камлигини рўкач қилишди. Аммо Фолкнер ёзишдан тўхтамади. Шу йили яна бир афсона – янги романи дунёга келди. У ҳеч кимнинг фикрига қўшилмасдан ёзишда давом этди. Ўн йил давомида еттита роман ёзиб ташлади. Ана шу романлар ичида унинг номини дунёга танитган «Шовқин ва ғалаён» ҳам бор эди.\nБу роман ХХ аср адабиётида «ўзига хос услубдаги улуғ роман» деган номга сазовор бўлди. Асарда бир воқеа бир пайтнинг ўзида бир нечта қаҳрамон, бир нечта нуқтаи назардан, яъни тўрт қисмли романнинг учта қисми биринчи шахс номидан, тўртинчи боби эса хизматкор Дилсининг нуқтаи назари орқали «онгости оқими» услубида тасвирланади.\nФолкнер шундай деган: «Менда бир оиланинг таназзулини сал ақли заиф боланинг тасаввури орқали акс эттириш фикри туғилди. Унинг оламга, атрофда бўлаётган воқеаларга муносабати ва оламни қабул қилиши орқали ўттиз йиллик даврни тасвирламоқчи бўлдим. Кейин айни шу воқеаларни бошқа, ёши каттароқ акасининг нуқтаи назари билан шарҳлаш, кейин учинчисининг нигоҳи билан тасвирлашга уриндим. Бир воқеани бир пайтда бир нечта қаҳрамон тасаввури орқали очиб беришга киришдим…»\nБарча асарлари каби бу романда ҳам ўқувчини ўзига тортиб кетадиган ва хронологик тарзда давом этадиган воқеанинг ўзи йўқ. Асар Америка жануби зодагонларининг кўзга кўринган вакили бўлган Компсонлар оиласининг янги ҳаётга мослашолмай ҳам маънан, ҳам жисмонан таназзулга учраши ҳақида. Бу таназзул ҳеч қаерда баён қилинмайди, воқеаларга қурилмайди, аксинча, асар қаҳрамонларининг (оиланинг 3 та аъзоси Бенжамин, Квентин, Жейсонларнинг) ички кечинмалари, ҳиссиётлари, тасаввурлари орқали очиб берилади ва дунё адабиётида биринчи бўлиб айни шу романда телбанинг, яъни Бенжаминнинг ички монологи – онгости шуури адабиётга асос, материал қилиб олинади. Бенжамин роман бошланган 1928 йил 7 апрель билан 1898 йилдаги воқеаларни бир-бирига чалкаштириб юборади, унинг учун ҳаётда, вақтда ҳеч қандай хронология йўқ, ўттиз йил олдинги воқеа ҳам унга ҳозиргина бўлаётгандай туюлади ва шундай ўйлайди. Айнан шу Бенжаминнинг вақтдан холи тасаввури орқали хонадоннинг 30 йиллик тарихи ҳамда таназзули очиб берилади. Бу асар ҳам шаклан, ҳам мазмунан нафақат Америка адабиётида, балки дунё адабиётида янги воқелик эди.\nАсар ёзилгандан сўнг 16 йил мобайнида ҳеч қандай эътиборга сазовор бўлмади, бор-йўғи 3000 нусхада чоп этилиб, чанг босиб ётди. 1949 йили эса олдин Францияда, кейин Европада асар дунё адабиётининг мумтоз намунаси деб эътироф этилди.\nФолкнер асарлари қаҳрамонларининг юзида тирикчилик ва умр ғуборлари қоришиғида кўринмай ётган дардчил, музтар қалбни кўрамиз. Ёзувчи айнан ана шу инсон қалбини кўрсатиб бериш ва таърифлаш учун асарни ёзгандек таассурот уйғонади. Аслида ҳам шундай. Фолкнер адабиёт инсон кўнглига ҳамдард бўлиши кераклигини кўп марта таъкидлаган, шунинг учун унинг асарлари техникалашган, аниқ ўлчамларга қурилган, маълум қоидаларга бўйсундирилган, ҳиссиёт ва шафқатдан, ҳамдардлик ва ҳамкўнгилликдан холи янги ҳаётга зидма-зид тарзда яратилди. Бу қаҳрамонлар ўзларининг кичкина, дард ва изтиробга тўла қалбларини замон алғов-далғовларидан яшириб юрган одамларга ўхшайди. Юзи ва зоҳиридаги замон ҳамда бешафқат қисматдан яширган, унут бўлиш даражасига келган, ҳаёт ғуборлари ортида хиралашган кўнгил йўлагини кўриб қоламиз. Бу асарларда воқеалар ҳам изчил ривожланмайди. Одатий сюжет чизиғи ҳам йўқ. Сюжет худди «Шовқин ва ғалаён» романидаги каби бирдан ўтмишга қараб ривожланиб кетиши, биз бугун деб ўйлаётганимиз, асли, ўтмиш бўлиши ёки ўтмиш деб ўйлаётганимиз худди «Эмил учун атиргул» новелласидаги каби бугунга айланиши, мифлардагидек ўтмиш қиёфасини бугунга алмаштириши мумкин. Мазкур асарларда даставвал ўзи билан ўзи конфликтда турган одам ички курашига дуч келамиз. Бошқа асарларда бу конфликт ҳудуди кенгаяди: ўзи билан макон ва замон, ўзи билан ўзини ўраб турган олам конфликтида турган одам таҳлилига ўтилади. Ҳар қайси ҳолатда ҳам биз қаҳрамон ички дунёсининг, инсон қалбининг муфассал чизгиларига гувоҳ бўламиз. Ички конфликт, ички кураш асарнинг ва сюжетнинг асосий пойдеворига айланади. Бу ёзувчининг услубини ҳамма ҳам ҳазм қилавермайди, асарлари ҳаммага ҳам тушунарли эмас. Узун ва маъносини бирданига илғаб олиб бўлмайдиган жумлалардан тортиб бадиий деталларгача ўқувчидан диққат ва ҳафсала талаб қилади, улар орасида боғлиқлик йўқдай, гўё бир-бирига мажбуран улангандай туюлаверади, сюжет фабуласидаги нотекисликлар ҳафсалани пир қилади, аммо ҳаммаси кейинчалик асарни ўқиб бўлгач юз беради. Узун жумла ҳам, оҳанг ҳам, майда, оддий деталлар ҳам сюжетнинг бир бўлаги, асарнинг мустаҳкам устуни экани, энг майда деталлардан тортиб майда манзараларгача ҳаммасидан яхлит манзара-ҳикоя пайдо бўлгани аёнлашади. Мазкур асарларда деталлар ҳам бошқа ёзувчиларникига ўхшамайди: бу қаҳрамонларнинг ҳеч бирини, гарчи Сатпен каби худбин, ёвуз бўлса ҳам, ёмон кўриб қололмайсиз, ижобий ва салбийга ажратолмайсиз. Ҳаммасида яшаш учун ўзига хос асос ва мантиқ бор. Аммо ҳаммаси ўз ички оламларининг асирлари бўлишига, ўзлари тўғри деб билган ва ишонган эътиқодларнинг қурбони бўлишга маҳкум этилганини сезасиз.\nФолкнерга қайси адабий оқимга мансублигини сўрашганда иккиланмай: «Мен шундай ўйлайман ва, фаҳмимча, бор гап ҳам шу: мен тааллуқли ва мансуб бўлган бирдан-бир мактаб бу – гуманизм мактабидир!» – деганди. Бу иқрорини ёзувчи техникалашиб, шиддатли тус олаётган, бойлик йиғишга, тижорий манфаатларга, турли ғоялар ва мафкураларга малайларча хизмат қила бошлаб, санъатнинг бош вазифасини унутган давр санъатига бир истеҳзо сифатида билдирганди. У бу фикрни Голливуд корчалонлари билан зидлашиб қолган пайтларда айтганди. Голливудчилар ундан инсонга муҳаббат уйғотадиган сценарий эмас, балки пул олиб келадиган сценарий талаб қилганди. Фолкнер огоҳлантирган хавф бугун ҳам хатарлилигича турибди, бугун ҳам санъат гуманизмдан четлашишда давом этмоқда.\nЁзувчи қўлига қалам олиб ёзувчиликка жиддий киришгандан сўнг қарийб йигирма йил муҳтожликда, моддий етишмовчиликда яшади. Унинг асарлари тижоратчи ноширларга қўл келмади. Шунинг учун электр станциясида гўлахлик қилиб, кечалари ёнаётган кўмир ёруғида «Мен ўлган куни» романини ёзди. Кейин турли қора ишларни қилишга мажбур бўлди. Йилқичилик билан ҳам шуғулланди. Фақат 40-йилларда Голливудга сценарийлар ёза бошлагач оиласини сал тиклаб олди. Аммо бу ҳам узоққа чўзилмади. Ўз юртида уни жуда кам киши биларди, кам кишилар қадрига етарди. Аммо 40-йилларнинг ўрталарига келиб Францияда Фолкнер асарларини янги қитъанинг кашфиёти сифатида ўқий бошладилар. Сартр уни: «Давримизнинг энг буюк ёзувчилари сафида туради», – деб таърифлади. Бу эса Европанинг Фолкнерни тан олганини, Европа унга эшик очганини билдирарди. Ҳатто Нобел мукофоти берилгани ҳақидаги хабар ҳам Америка жамоатчилигини ажаблантирди. Кенг жамоатчилик, олди-қочди беллетристикага ўрганган китобхонлар бу нуфузли мукофотга лойиқ бундай номдаги ёзувчини танишмасди ҳам. Қолаверса, ўша даврда анча машҳур бўлган Хемингуэй ва Стейнбек соясида Фолкнернинг номи кўринмасди.\nНобел мукофоти совриндори бўлгач Фолкнернинг ҳаёти ва тирикчилиги бирмунча изга тушди. Аммо унинг камтарлиги, камсуқумлиги, гўшанишинлиги олдингидай қолди. Шаҳардан, шовқиндан четда, оддий фермерона ҳаёт кечирди. Ҳатто эски машинасини ҳам алмаштирмади. Ҳамон ўша шарти кетиб, парти қолган машинада юрарди. Уни юртдошлари тушунмасди. Ҳатто газеталардан бирида шундай ёзиб чиқишганди: «Агар менда унга берилган пул бўлганда, бунақа машинани хизматкоримга ҳам раво кўрмасдим».\nФолкнер ҳеч қачон шаҳарда яшолмади. Иш билан бир неча муддат турганини айтмаса, умрининг охиригача Оксфорд четидаги кичкина хўжалигида, ХIХ асрда жануб зодагонларига хос меъморчилик услубида қурилган эски уйда яшади. 50-йиллардан бошлаб бу ерда у бир умрлик орзуси бўлган отчилик билан шуғулланди; бобосидан қолган афсоналар таъсирида отда сайр этишни, яйловларда гала-гала отлар кезиб юришини орзу қиларди. У ўзи етиштирган отларда ҳам бобоси яшаган даврнинг руҳи ва шукуҳини ҳис қилар, ўша даврларда отлар билан юз берган афсоналар ва қаҳрамонликлар ичра яшаётгандай бўларди. Ўлими ҳам ана шу ўзи бир умр интилган афсоналар ичида содир бўлди. У ўзи яхши кўрган отдан йиқилиб жиддий жароҳат олди ва 1962 йили ана шу жароҳати туфайли дунёдан кўз юмди. Қабртошига: «У китоб ёзиб оламдан ўтди», – деб ёзиб қўйишларини васият қилди.\n← Аввалги Аввалги Собир Ўнар. Сариштали одамлар (ҳикоя)\nКейинги → Кейинги: «Қалб гавҳари» кўрсатуви. Тоғай Мурод


Олимлар мусиқа тарихидаги энг тинчлантирувчи куйларни аниқлашди » Ўзбекистон янгиликлари – Zamin.uz\n10 декабрь 2018, 16:04\nБуюк Британиядаги "Mindlab International" университети олимлари ўтказган тадқиқотлар натижасида мусиқа тарихидаги энг тинчлантирувчи куйлар рўйхати тузилди. Унга кўра биринчи ўринни "Marconi Union" гуруҳининг “Вазнсизлик” куйи эгаллаган. Бу қўшиқ "Marconi Union" гуруҳи томонидан овоз операторлари билан ҳамкорликда тайёрланган.\nМазкур тажрибани ўтказишга бугунги одамларнинг иш жойидаги стресслар туфайли қандли диабет, алцгеймер ёки гриппга кўпроқ чалиниши тўғрисидаги маълумотлар сабаб бўлган.\nМусиқа инсоннинг кайфиятига яхши ёки ёмон таъсир қилиш даражасига кўра энг яхши даво усулларидан бири сифатида кўрилгани учун тажриба жараёнида тадқиқотчилар бир гуруҳ кўнгиллиларга қисқа муддат ичида бир қанча бошқотирмалар ечиш топшириғини берган. Шу орқали иштирокчиларнинг стресс ҳолати оширилган.\nСўнг стресс ҳолатидан чиқариш учун уларга бир нечта трек эшиттирилган. Кузатув жараёнида олимлар стресснинг асосий кўрсаткичлари – қон босими, нафас олиш ритми ва юрак уришининг ўзгаришини ўлчаб боришган.\nТадқиқотда қатнашган доктор Дэвид Люис-Хожоннинг айтишича, барча куйлар орасида "Вазнсизлик" шу даражада таъсирли бўлганки, тажриба иштирокчиларидан кўпчилигининг уйқуси келган. "Шунинг учун бундай мусиқаларни ҳайдовчилар машиналарини бошқариб кетаётганида тингламагани маъқул", – дейишмоқда тадқиқотчилар.\nТажриба натижаси сифатида тинчлантирувчи мусиқаларнинг ўнталиги ҳам тузиб чиқилди. Улар орасида Рю дю Сопейнинг "Биз уча оламиз", Моцартнинг "Канционетта Суллария", Аделнинг "Сенга ўхшаш кимдир" куйлари ҳам бор.\nЯнгиликлар » Маданият » Олимлар мусиқа тарихидаги энг тинчлантирувчи куйларни аниқлашди


O‘zLiDePда валюта сиёсатини либераллаштириш масалалари муҳокама қилинди (ВИДЕО) | O'zLiDeP\nO‘zLiDePда валюта сиёсатини либераллаштириш масалалари муҳокама қилинди (ВИДЕО)\n2017 йилнинг 6 сентябрь куни O‘zLiDeP Сиёсий Кенгаши Ижроия қўмитаси томонидан “Чуқур ўйланган валюта ислоҳотлари бизнес муҳитини янада яхшилашнинг муҳим омили сифатида”мавзусига бағишланган давра суҳбати ташкил этилди. Унда Президентимизнинг жорий йил 2 сенятбрда қабул қилинган “Валюта сиёсатини либераллаштириш бўйича биринчи навбатдаги чора-тадбирлар тўғрисида”ги Фармонининг мазмун-моҳияти партия фаоллари, электорати - тадбиркор ва фермерлар ўртасида кенг муҳокама қилинди.\nДавра суҳбатида иштирок этаётган экспорт блан шуғулланувчи бир қатор тадбиркорлик субъектлари вакиллари томонидан курс ўзгариши билан улар фаолиятида юзага келган айрим масалалар ҳам ўртага ташланди. Хусусан, маҳсулотлар ва хизматлар нарҳи АҚШ долларида белгиланиб, Марказий банк курсида тўланадиган бир қатор йўналишларда нарҳларнинг кескин ошиши бизнес субъектлари махсулотлари таннархига таъсир қилиб, жаҳон бозорида рақобатбардошлигини йўқотмаслиги, ёки айрим бир Ўзбекистонда ишлаб чиқарилаётган маҳсулотлар нархларнинг ўзгариши билан импорт маҳсулотлари олдида ўз жозибадорлигини йўқотиб қўймаслиги учун тегишли идоралар қандай чораларни режалаштираётганлиги тўғрисидаги саволлар шулар жуласидиндир.\nМамлакат тақдири учун ниҳоятда муҳим, шу билан бирга мураккаб жараёнларда O‘zLiDeP фаоллари, барча партиядошлар, тадбиркорлар ва фермерлар қатлами раҳбаримиз атрофида бақамти туриб, садоқат билан ишлаши, олиб борилаётган сиёсатнинг ҳар бир соҳада муваффақият билан боришига ҳар ким ўз жойида, айниқса худудларда бор кучи билан ҳисса қўшиши лозимлигига чақирилди. Кўриб чиқилган масалалар юзасидан тегишли тавсиялар қабул қилинди.\nСулайман Ибрагимов-ЎзЛиДеП ҚР Кенгаши Ёшлар қаноти2018-05-15 19:59:48\nҚишлоқ хўжалиги техникаларини етказиб бериш бўйича қабул қилинган бу қарорга кўра соха ривожа ва қишлоқ хўжалиги иш самарадорлигини оширишга хизмат қилади. Натижада фермер-дехқонларимиз халқимиз дастурхонага арзон ва сифатли махсулотлар етказиб бериши учун яна бир имконият.\nҒаниев Нурали Хамзалиевич Фурқат туман "Шабода-Н" ф/х БПТ раиси2018-05-15 17:52:41\nТуманда қишлоқ хўжалигини янада ривожлантириш учун техникалар етишмаслиги ҳозирги кунда муаммо эди. Юрт бошчимиз томонларидан чиқарилган ушбу қарор айни фермерлар кутган қарор булди. қишлоқ хужалиги техникасини ўз вақтида олиш буйича сансоларликларга бархам берилди .\nКораузак тумани Ерекеев Жапбарберген-депутат, "Генжемурат-ата" фермер хужалиги раиси2018-05-15 16:56:29\nТуманда қишлоқ хўжалигини сўғориш учун техникалар етишмаслиги ҳозирги кунда долбзарб муаммо эди. Юрт бошчимиз томонларидан чиқарилган қарор айни фермерлар кутган қарор булди. Бу карор фермерларимиз учун катта имконият.\nҲумоюн Мусажонов O'zLiDeP Сўх туман Кенгаши2018-05-15 16:02:58\nАгротехника воситалари етишмаслиги сабабида туманда кўзланган натижага еришиш осон бўлмаяпти. Екин ҳосилларини вақтида суғориш йули билан даромадни ошириш мумкин. Лизинг кридитларига агротехнека воситаларини олиш жудаям қувонарли. Давлатимиз раҳбари томонидан қишлоқ хўжалигига қаратилаётган эътибор бизни електротимиз ҳисобланган фермерлар ғайратига ғайрат қушди.\nНодир Ботиров ЎзЛиДеП Сўх туман Кенгаши аппарат раҳбари 2018-05-15 15:57:21\nБиздек вилоятнинг чекка ҳудудида жойлашган туманда қишлоқ хўжалигини сўғориш учун техникалар етишмаслиги ҳозирги кунда долбзарб муаммога айланган. Президентимиз томонларидан чиқарилган қарор айни фермерлар кутган қарор десак муболаға бўлмайди.\nO`zLiDeP Нукус туман Кенгаши раиси У.Тулепов2018-05-15 15:36:51\nМуҳтарам Юртбошимиз томонидан чиқарилаётган Қарор ва Фармонлар ўз долзарблиги билан юртимиз тадбиркорларини кўнглидаги орзуларини рўёбга чиқармоқда. Албатта, юқоридаги Қарор хам Фермерлар учун айни муддао.\nБайрам Искендеров O'zLiDeP Кегейли тумани Кенгаши аппарат рахбари2018-05-15 15:33:38\n2017 йилнинг январь-март ойларида атиги 71 дона трактор ишлаб чиқарилган. Жорий йилнинг дастлабки уч ойида эса бу кўрсаткич 432 донанини ташкил этган. 2018 йилнинг биринчи чорагида Ўзбекистонда трактор ишлаб чиқариш ўтган йилнинг шу даврига нисбатан 6 маротабага ошди. Демак Мамлакатимиз Аграр Мамлакат экан фермерларимиз учун зарур булган карор кабул килиниди.\nТ.Бекниязов-Канликул тумани депутатлик гурухи рахбари2018-05-15 15:30:12\n«Техника фермернинг қул-қаноти» дейди халқимиз. Бугинги техниканинг жадал ривожланган даврида фермерларимизга замонавий техникалар етказиб берилишига эътобар қаратилганлиги, барча фермерларимизни қийнаб келаётган муаммоларга ечим бўлди.\nҚосимжон Шопўлатов O`zLiDeP Хатирчи туман бўлими аппарат рахбари туман Кенгаши депутати2018-05-15 15:14:23\nЮртбошимизнинг ушбу қабул қилинган қарори мамалакатимиздаги қишлоқ хужалиги ва қишлоқ хужалиги махсулотлари етиштирувчи фермерларга катта имкониятларга эга қушимча имтиёз ва енгилликдир бунинг натижасида барча қишлоқ хужалиги агротехник ишлари ўз вақтида амалга оширилишга замин яратади .Шунинг билан бир вақтда шахсий ёрдамчи хужаликлар ,дехқон хужаликлари ва томорқа эгаларига лизинг ёки имтиёзли кредит эвазига мини қишлоқ хужалиги техникалари олишга ёрдам курсатилса янада нур устига ало нур буларди\nФарход Холиқов O`zLiDeP Хатирчи туман бўлими аъзоси 2018-05-15 14:48:53\nОта боболаримиздан қолган бир нақл бор Иш қуролинг соз бўлса машаққатинг оз булар деган Юртбошимизнинг мазкур қарори айни муддао қишлоқ хужалиги техникасини ўз вақтида олиш буйича сансоларликларга бархам берилди\nO’zLiDeP Сиёсий Кенгаши Ижроия қўмитасининг навбатдаги йиғилишида муҳим вазифалар белгилаб олинди\nПартия тузилмалари томонидан ўтган даврда қилинган ишларга таҳлилий-танқидий баҳо берилди\nO'zLiDeP Сиёсий Кенгаши Ижроия қўмитасининг навбатдаги йиғилиши бўлиб ўтмоқда\nДавлат дастури ижроси белгиланган муддатда сифатли бажарилиши керак\nМаълумки, давлатимиз раҳбарининг 2020 йил 2 мартдаги тегишли фармони билан Ўзбекистон ...\nОлий Мажлис Қонунчилик палатасининг 2020 йил 28 октябрь куни бўлиб ўтган навбатдаги мажлисида ...\nЎзбекистон Республикаси Президенти Шавкат Мирзиёев раислигида давлат иштирокидаги корхоналарни ...


Қарз учун қамашадими? | NORMA.UZ\nМазкур материал қарзларни тўлашдан бўйин товлашнинг юридик жиҳатларига бағишланган материаллар туркумининг дастлабкиси. Унда шартнома мажбуриятларини бажармаслик ва фирибгарлик ўртасидаги фарқ ҳамда ҳуқуқни муҳофаза қилувчи органларга уларни фарқлашда ёрдам берувчи аломатлар ёритилган.\nБизнесда шартнома мажбуриятларини бузиш – кам учрайдиган ҳодиса эмас.\nРеал ҳолатлардан бири: Ташкилот металл буюмларни тайёрлаш учун контрагентга 100% олдиндан тўлов суммасини ўтказди (350 млн. сўмдан ортиқ). Белгиланган муддатда маҳсулотни тайёрлаб беришмади, етказиб бериш турли баҳоналар билан пайсалга солинган. Буюртмачи судга мурожаат этганида фирма шунчаки иш фаолиятини тўхтатди.\nИлгари қарздор корхонанинг муассиси юкнинг божхона расмийлаштируви учун бошқа жисмоний шахсдан 300 млн сўм қарз олган эди. Ушбу ҳолатда ҳам кредитор келишувларни бажармаслик ҳолатига дуч келди.\nБундай ҳолат фирибгарликка кириш-кирмаслигига аниқлик киритишга уриниб кўрамиз.\nФарқ – тарафларнинг ниятида\nЎзбекистонда ва Фуқаровий ва сиёсий ҳуқуқлар тўғрисидаги халқаро пактга (БМТ Бош Ассамблеяси томонидан 16.12.1966 йилда 2200 А (XXI) резолюция билан қабул қилинган) қўшилган бошқа мамлакатларда қарздорлар турмаси тақиқланган. Ҳужжатнинг 11-моддасида шундай дейилган: «Бирор-бир шартномавий мажбуриятларни бажара олмаганлик асосида ҳеч ким озодликдан маҳрум қилиниши мумкин эмас». Мазкур қоида инсон ҳуқуқларининг ажралмас қисми ҳисобланади. Шу боис ушбу асос билан одамни қамаб бўлмайди.\nГарчи халқаро ҳуқуқ тақиқи остига жиноий жазонинг фақат бир тури – озодликдан маҳрум қилиш тушган бўлсада, бизнинг давлатимизда пулларни (мол-мулкни) олиш пайтигача келишувларни бажаришдан бўйин товлаш ниятида бўлмаган бўлса, ЖКнинг 168-моддасига биноан умуман жиноий жавобгарликка тортилмайди (Олий суд Пленумининг 24.07.2009 йилдаги 8-сон «Фирибгарликка оид ишлар бўйича суд амалиёти тўғрисида» қарорининг 8-бандига қаранг). Яъни, ҳалол қарздорлар жиноий таъқибдан, хусусан, жарима ва ахлоқ тузатиш ишларидан хавотирланмасалар ҳам бўлади.\nТескари хулоса ҳам келиб чиқади: пулларни (мол-мулкни) ўз мажбуриятларини бажармасликни олдиндан ният қилиб олган шахслар фирибгарлик содир этади ва жиноий жавобгарликка тортилади.\nЁмон ният бўлганлигини қандай ҳал қилишади\nДемак, фирибгарликни оддий битимдан фақат шахснинг нияти фарқлайди (қилмишнинг субъектив томони). Аммо одамнинг ўй-фикрини исботлаш осон иш эмас, чунки у ташқи оламда фақат билвосита акс этади.\nДалиллар намуналари тариқасида Олий суд қуйидагиларни белгилаган:\nсохта ҳужжатлар ёки кафолат хатларидан фойдаланиш (яъни, шахс жабрланувчини мол-мулкни олиш мақсадидан, мажбуриятларни бажариш тартиби ва муддатлари, қайтариш кафолати ва бошқалардан чалғитиш учун сохталаштирилган ёки қалбаки ҳужжатлардан фойдаланади);\nқарздорликнинг мавжудлиги ва мол-мулкнинг гаровга қўйилганлиги тўғрисидаги маълумотларни яшириш (яъни шахс жабрланувчи олдида мажбуриятлари бор эканини ва бунинг оқибатида янги мажбуриятларни бажариш амалга ошмаслиги мумкинлигини яширади);\nбитимда тарафлардан бири сифатида иштирок этиш учун сохта корхона (ташкилот)лар ташкил этиш (яъни, хўжалик фаолияти юритмайдиган, шунчаки жабрланувчида битимни тузиш хоҳишини уйғотадиган сохта юридик шахслар, бир кунлик фирмаларни ташкил этади);\nкредит маблағларидан мақсадсиз фойдаланиш ёки уни нақдлаштириш (яъни шахс олинган маблағлардан шартномада кўрсатилган тартибдан ўзгача тартибда фойдаланади).\nБу - муҳим! Суд ҳар бир ишнинг ҳолатидан келиб чиқиб, кўрсатилган далил-исботларни рад этиш ёки бошқаларини қабул қилишга ҳақли.\nШу тариқа, ҳар бир ҳолатни индивидуал тарзда ва имкон қадар диққат билан кўриб чиқиш зарур. Юқорида кўрсатилган ҳолатда фирибгарлик аломатлари мавжуд, чунки олинган пуллар шартнома мажбуриятларини бажариш учун йўналтирилмаган кўринади. Аммо ҳуқуқни муҳофаза қилувчи органлар томонидан фирибгарлик аломатлари мавжудлигининг тан олиниши ёки олинмаслигидан қатъи назар қарздор олган пулларини қайтариши ёки мажбуриятларини бажариши даркор. Фақат давлат томонидан битим иштирокчиларини уни бажаришга мажбурлаш усуллари фарқланади:\nа) фуқаролик ёки иқтисодий судга даъво тақдим этилиши орқали;\nб) жиноий иш қўзғатилиши орқали.


TIB.UZ / Болалар учун ёзги хатарли омиллар - TIB.UZ\nБолалар учун ёзги хатарли омиллар\nTIB.UZ Соғлом болажон Болалар учун ёзги хатарли омиллар\nЁз ойларида ота-оналар асосан болаларидаги чуқур кесилган жароҳатлар, синишлар ва бош оғриғи бўйича шошилинч тиббий ёрдамга мурожаат қилишади.\nБиз бахтсиз ҳодисалар оқибатида ва спорт мусобақалари чоғида олинган жароҳатлар даражаси ёз мавсумида кескин ошишини кузатдик. “Бола бола-да, улар оддий вазиятларда ҳам тез-тез турли жароҳат ва шикастланишларни олишади”, дейишади кўпинча. Аммо бахтсиз ҳодисаларнинг кўпчилигини бор-йўғи ота-оналарнинг назоратини кучайтирган ҳолда бартараф этиш мумкин».\nҚуйида болалар учун ёзги хатарли омилларнинг энг муҳим ва кенг тарқалган олтитаси келтирилган.\nИмкони бўлганида, доктор квадроцикллардан фойдаланишни тақиқлаган бўларди. Болалар уларни миниб вақтларини чоғ ўтказишади, аммо энг оғир жароҳат ва шикастланишлар айнан шу восита билан боғлиқ. Шубҳасиз, бола исталган пайтда фаол ўйин жараёнида йиқилиб тушиши, пайлари шикастланиши, суяги синиши, териси тирналиши ёки кесилиши мумкин. Квадроцикллар мотор ёрдамида ишлагани боис ҳам хавфли. Улар катта импульсга эга. Уни бирпасда назорат остидан чиқариб қўйиш ва атрофдаги болаларни босиб кетиш ёки ағдарилиб кетганида бола оғир транспорт воситаси остида қолиши мумкин. Агар фарзандингизга квадроцикл минишга рухсат берган бўлсангиз, бошига темир қалпоқ (шлем) кийишга мажбур қилинг.\nТрамплинлар. Ҳар йили ёзда трамплиндан йиқилиш оқибатида болалар суяк синиши ва чуқур жароҳатлар билан шифокор қабулига тушишади. Бунинг устига кўп ҳолатларда йиқилиб тушиш жойида албатта санчиладиган ёки кесадиган предметлар ётган бўлади. Агар ота-оналар ўз фарзандларини бундай хатарли ўйиндан асрашни ўзларига эп кўришмаса, ҳеч бўлмаса трамплин атрофига ҳимоя сеткасини ўрнатишни тавсия этилади.\nВелосипедлар, роликли конькилар ва скейтлар. Маълумотларга қараганда ҳар йили 580 000 нафар велосипед ҳайдовчиси, 100 000 нафар скейтбордчи ва роллерлар турли жароҳат ва шикастланишлар олишар экан (бу ерда сўз АҚШ ҳақида бормоқда, дунё бўйлаб эса, уларнинг сони анча кўп). Уларнинг кўпчилигини бор-йўғи оддий хавфсизлик чораларига амал қилган ҳолда бартараф этиш мумкин. Хусусан, бошга албатта темир қалпоқ кийиш лозим: бу асосий жароҳатларнинг 85 фоизидан халос этади. Шунингдек, тирсакбанд, тиззабанд ва болдир қалқонларини кийиш ҳам ортиқчалик қилмайди. Велосипеднинг эса тормоз тизимини, шиналарнинг дам бериш даражасини, фараларнинг ишлашини ва ёруғликни қайтарувчи элементларнинг бор-йўқлигини техник кўрикдан ўтказиб туриш зарур.\nЧўкиш. Бу оқибати ўлим билан тугайдиган энг кўп тарқалган бахтсиз ҳодиса ҳисобланади. Бундай ҳолат исталган сув хавзасида ҳам, бассейнда ҳам ва ҳатто уйдаги ваннада ҳам юз бериши мумкин. Мен шифокор сифатида хавфсизлик мақсадларида сув хавзаси ёнида болаларга қутқарув жилетини кийдириб қўйишни тавсия этаман. Уйдаги сузиш бассейнлари периметри бўйича ғов билан тўсилиши лозим. Шунингдек ота-онанинг хушёр назарини ҳеч нарса боса олмаслигини ҳам эсда сақлаш лозим.\nАвтоҳалокатлар. Автомобилда хавфсизлик камарини тақиш лозимлигини ҳамма билади. Ёзда автомобил саёҳатлари чоғида жуда кўплаб йўл-транспорт ҳодисалари ва хавфсизлик камарини тақмаган болаларнинг жароҳатланишини содир бўлади. Агар сафар кўп вақтингизни олса, ҳаракат пайтида шўх фарзандингизни махсус автокреслодан бўшатманг: яхшиси йўлда кўпроқ тўхтаб, яқинроқда жойлашган ўтлоқда фарзандингизнинг ёзилишига имкон беринг.\nБаланд ҳарорат ва сувсизланиш. Ҳар йили жуда кўплаб болалар ота-оналари уларни жазирама қуёш нурлари остида автомобилда қолдириб кетганлари сабабли ҳалок бўлишади ёки қаттиқ хасталанишади. Баланд ҳарорат ва организмнинг сувсизланиши ҳатто катталар учун ҳам хавфли бўлгани боис, болалар ҳақида гапирмаса ҳам бўлади… Уй олдида қуёш нурлари остида ўйнаётган ўсмирларга вақти-вақти билан сув ичишни таклиф қилган маъқул. Аммо чақалоққа сув бериш тавсия этилмайди, чунки у организмдаги тузларни эритиб, боланинг нафас олишини қийинлаштириши мумкин. Сув ўрнига чақалоққа сут аралашмаси солинган шишачани берган яхши.\nСаломатлик ва тиббий статистика институти Тошкент шаҳар филиали бўлим бошлиғи


Niqobli qiz - UZBEK SEKSYEN VIDEO\nДугоналари билан қишлоқ четидаги эски чорбоғда кўришишга келишган Наргиза ойисини огоҳлантириб, йўлга тушди. У кўчага чиқиб, боғ йўлига бурилган маҳали ариқ бўйида эгилиб, қўлларини юваётган нотаниш кимсани кўрди. У юзини қора мато билан ёпиб олган, кўзлари ва пешонаси очиқ эди. Қизнинг оёқларидан мадор кетди. Юраги гупиллаб уриб, аъзойи бадани музлади.\n— Яхшимисиз? — деди ҳалиги йигит. Наргизанинг кўзлари унинг кўзлари билан тўқнаш келди. — Ниқобли йигит, — шивирлади қизнинг лаблари. Гарчи ўзи истамаса ҳам, дудоқларидан майин оҳангда, аммо эшитиларли даражада яна бир сўз учди: — Яхшимисиз? Йигитнинг кўзида ним кулги ифодаси аксланди. Қиз эса манзил сари илдамлади. Қизлар уни бесабрлик билан кутишаётган экан. — Намунча, оёғингга хина қўйганмидинг? — пичинг қилди Нилуфар исмли дугонаси. Бирпасда дугоналарнинг гапига гап уланди. Ҳангома борган сари қизирди. Янги модадаги либослар-у йигитлар ҳам назардан четда қолмади. Кейин... гап ниқобли меҳмонга тақалди. — У анчадан бери қишлоғимизда юрибди, — деди қизлардан бири. — Яхши йигитга ўхшайди, — деб пичирлади ниқобли қиз нигоҳларини ердан узмай ва айни лаҳзаларда ҳалигина йигит билан кўришганини ўйлаб, гапида давом этди: — Хушмуомала экан. Қизлар ўзаро кўз уриштириб, мийиғида кулишди. — Войбўй, ширинсўз экан, де, — деди Нилуфар қизларга қараб. — Сенга ёқиб қолдими дейман? — Бу нима деганинг? — асабийлашди ниқобли қиз. — Мени бир нарса жудаям қизиқтираяпти. Неча ёшда экан-а? — деб сўради Нилуфар дугоналаридан. — Мени бўлса, юзига нега мато тортиб олгани қизиқтираяпти, — деди Наргиза. Қизлар баҳсга киришиб кетишди. Бири “Юзини шунчаки яшириб юраркан”, деса, бошқаси “Жароҳати бордир-да”, дерди. Наргиза кун бўйи яна ўша йигит ҳақида ўйлади. Қош қорая бошлаганда, қўлида челак билан кўчага чиқди. Қўшни болакай унинг қўлига икки энлик хат тутқазиб, қизнинг ҳай-ҳайлашига қарамасдан, уйига кириб кетди. Унинг бу ишини ўзича тусмоллаган ниқобли қиз ариқ бўйига ўтириб, қоғозни очди-ю, ҳеч нарса ёзилмаган, оппоқ эканлигидан ҳайрон бўлди. — Устимдан кулаяптими? — тўнғиллади Наргиза киприкларини пирпиратиб. Эртаси куни ҳам шомдан кейин шу ҳолат такрорланди. Қизнинг ариқ лабида қош чимириб турганини панадан кузатаётган ниқобли йигит олдинига жилмайиб, сўнг жиддий тортди. “Менинг кўнглим шу қоғоздек оппоқ”, хаёлидан ўтказди у. “Наргиза! Сени севаман! Ишон, заррача бўлсин ғайирлигим йўқ. Сенга қалбимни тутқазяпман. Токи ўзинг буни тушунмас экансан, ҳар куни оппоқ қоғоз юборавераман», дерди дилидагини тилига чиқаролмаётган йигит шўрлик. Ошиқнинг кўнглидан ушбу ўйлар кечаётган бир маҳалда учинчи бор қўлига қоғоз келиб тушган Наргиза жаҳл билан болакайнинг ортидан эргашди. Хаёлида “Ҳозир мендан кўради”, деган қатъият бор эди. Қўшнининг бўсағасига етганда, “Ҳорманг!” деган овоздан чўчиб тушди. — Янгам уйдами? — ғазабини яширолмай сўради қиз. — Аслида, менда гапингиз бор-ку, янгани нима қиласиз? — жавоб қайтарди йигит. — Яхши! Ҳа, сизда гапим бор! — деди қиз тутилиб. — Буларни сиз юборяпсизми? Нима, мени майна қиляпсизми? — Очиб ўқинг! Кейин гаплашамиз, — вазминлик билан, аммо эътирозга ўрин қолдирмай сўзлади ниқобли Раҳимжон. — Барибир, оппоқ қоғоз... Қиз қўлидаги хатни очди, ундаги жумлаларга кўзи тушиб, кўнглидаги гапни тугатолмай, тилини тишлади. Нима дейишини билмай, ортига тисарилди. Икки одим юриб, Раҳимжонга ер остидан қараб, аста пичирлади: — Кечирасиз! Уйига киргунча негадир юрагини ҳаяжон қамради. Пиёладаги совуқ чойдан ҳўплаб, қақраб кетган лабларини намлади. Мактубни очиб ўқиди: “Наргиза, лозим топсангиз, сиз билан холироқ жойда суҳбатлашмоқчи эдим. Ҳурмат билан Раҳимжон”. “Мен билан учрашармиш, — деб ўйлади қиз лабини буриб. — Тушини сувга айтсин”. Аммо кўнглида уйғонган ғалати ҳиссиётлар унга сира тинчлик бермас, ичида бир овоз: «Борсанг, гаплашсанг, нима қилибди?» дегандек бўларди. Наргиза узоқ ўйлади, ўзи билан ўзи олишди: «Бораман... Йўғ-э, бормайман... Борсаммикан?..» Ниҳоят, қўлига ручка ва қоғоз олиб, ёза бошлади: «Эртага шомда қишлоқ четидаги боғда...» * * * Шом... Икки ниқобли учрашишди. Суҳбат узоқ давом этди. Илк учрашувнинг ўзиёқ кўп нарсаларни ойдинлаштирди. Шу оқшом икки инсоннинг қалбини жунбишга келтирган бир туйғу уйғонди. Улар бу туйғуни “муҳаббат” деб аташди. Раҳимжон Наргизага юзини кўрсатди. Қиз сесканиб кетди, ваҳмдан тош қотди. Йигитнинг юзида кучли куйиш натижасида чандиқ ва доғлар пайдо бўлганди. Йигитнинг айтишича, яхшилаб даволанса, тўрт-беш йил ичида юзи аслига қайтаркан. Йигитнинг ўзини тутиши, гап- сўзлари Наргизага ёқиб қолганди. Юзидаги чандиқлар эса уни умуман қизиқтирмасди. Қизнинг қалбига муҳаббат ҳукмронлик қиларди. Наргиза анчагина ўзгарди. У Раҳимжон билан учрашувга ошиқадиган, йигит билан дийдорлашмаса, ўзини қўйишга жой тополмайдиган бўлиб қолди. Бу учрашувлар чоғида йигит-қиз туйғуларга бутунлай эрк беришди... — Раҳимжон ака, тўйни тезлатайлик, йўқса, шарманда бўламиз. Бола билан тўй қилишга тўғри келади, — деди бир куни Наргиза ўзини қучиб турган бақувват қўлларни силаб. — Албатта, жоним, озгина сабр қил, — қизнинг сочларини силаб, эркалаш оҳангида жавоб берди йигит. Йигит билан қизнинг муносабатлари яшин тезлигида бутун қишлоққа шов-шув бўлди. Чунки Наргиза анча ўзгарган, ундаги ўзгаришни ота-онаси ҳам, дугоналари ҳам аллақачон пайқашганди. Қиз ўзини жуда бахтиёр ҳис этарди. Қувонишга арзирли сабабларидан бири вужудида кун сайин улғайиб келаётган митти одамчани Раҳимжондан бўлак ҳали ҳеч кимнинг билмаслигида эди. «Яхшиям, уйдагилар ҳомиладорлигимдан бехабар, — деб ўйларди қиз. — Йўқса, ўлдиришади. Тириклайин кўмишади». Унинг юрагида алланечук ваҳима туриб, «Барибир, бир куни ҳаммаси ошкор бўлади, барибир, тириклай кўмишади», деган ўй вужудида титроқ уйғотарди. Дугоналари уни писмиқлиқда айблаб, ҳоли- жонига қўйишмасди. Қиз нима қилишини билмас, гоҳида сиқилганидан ўзини қўйишга жой тополмай қоларди. Фақат ниқобли йигитнинг ёнида бўлган вақтидагина ўзини хотиржам ҳис этар, йигит уни юпатиб, тасалли берарди. Йигитнинг унга ошуфта эканлиги қизни барча азоблардан халос қиларди. У Раҳимжон билан бахтли эди гўё. Одатий кунларнинг бирида дийдорлашув жойига, боққа борган Наргизага пода боқиб юрган нотаниш болакай хат тутқазди. Қиз илк марта бўлгандаги эҳтирос билан мактубни очди. Овоз чиқариб ўқиди: «Сени севаман, Наргиза. Аммо уйланиш учун пулим йўқ. Ҳозирча сени ташлаб кетаяпман, мени кечир... Лекин кут, тез орада қайтаман. Албатта, қайтаман. Сени соғиниб, Раҳимжон». Наргизанинг бошидан бир челак муздай сув қуйилгандек бўлди. Боши айланиб, ўтириб қолди. Унинг кўзларидаги шўх кулги бир зумда аллақандай мунгга айланди. Қизнинг орияти синган эди. Унинг ориятини топтаб кетишганди... Қиз боғдаги дарахтларнинг бирига ўзини осмоқчи ҳам бўлди. Бироқ вужудидаги иккинчи инсоннинг ҳаётини поймол қилишга ҳақи йўқлигини ҳис этиб, фикридан қайтди. Ҳар қанча дашном-у балоларга чидаб, Раҳимжонни кутишга аҳд қилди. Ўша куни тунда уйига бориб юм-юм йиғлади, ҳасратини болишларга тўкди. Орадан ойлар ўтди. Ўтган фурсат ичида одамлар бир пайтлар ҳаё пардасига бурканиб, «ниқобли» деган номни олган қизнинг ҳомиладор эканлигини пайқашганди. Энди Наргизани «Ниқобли қиз», дейиш қишлоқдошлари учун ғалати эшитиларди.\nПросмотров истории: 4497 раз\nДобавлено: 21 апр 2021 в 16:05\nNiqobli qiz 4498\nВ категорию Разное На главную